
Harul lui Dumnezeu 


Să presupunem că ai un fiu în virstă de șase ani. 
Acesta, singurul tău fiu, e toată bucuria şi desfătarea 
ta. Şi dintr-odată e omorit în chip barbar în faţa 
ochilor tăi. Cum ai gindi despre groaznicul ucigaş? 

Dacă ai folosi tot ce-ţi stă în putere pentru a omori 
pe criminal pentru fapta lui sîngeroasă, acesta ar fi 
un act de răzbunare. 

Dar dacă te-ai reţine de la propria ta răzbunare și 
l-ai deferi justiţiei, acesta ar fi un act de dreptate. 

Dacă i-ai ierta totuși ucigașului totul, ba chiar l-ai 
invita să trăiască cu tine pe viitor în casa ta şi l-ai 
primi chiar să ia locul fiului tău, acesta ar fi un act 
de har. 

Da, numai că poate obiectezi că o asemenea ilustra- 
ţie e inventată, că e prea departe de realitatea vieţii. 

De aceea să luăm un alt exemplu. Să presupunem 
că ai devenit vinovat față de Dumnezeu şi Legea Lui te 
osîndeşte din pricina acestui păcat la prăpastia iadului. 
Dacă ar pronunța acum Dumnezeu sentința, nu te-ai 
putea plinge de osîndă, deoarece ai primi exact ce-ai 
fi meritat. 

Ce-ai gindi însă dacă Dumnezeu Și-ar trimite pe 
singurul Său Fiu ca să moară ca Substitut în locul 
tău, ca prin moartea Lui să ispășească vina păcatelor 
tale? Ce-ai gindi dacă Dumnezeu ţi-ar oferi viață 
veşnică - complet pe gratis - ca un dar pentru faptul 
că-L accepţi pe Fiul Său ca „purtătorul păcatelor 
tale“? Şi ce-ai gindi apoi dacă Împăratul împăraţilor, 
Domnul întregului univers te-ar ridica la Sine chiar ca 
pe un fiu, te-ar duce în casa părintească în cer ca să 
trăiască acolo cu tine toată veşnicia? 

Cum ai numi aşa ceva? fxistă doar un cuvint ca să 
descrie un asemenea procedeu: /lar! 

Şi tocmai aceasta face Dumnezeu. ilustrarea de mai 
sus este pătrunzătoare și valabilă, căci corespunde 
realităţii. Dumnezeu arată păcătoşilor nelegiuiţi care 
cred în Fiul Său, în Domnul Isus, har neasemuit și ne- 
mărginit! 

Ca să înţelegem mai bine ce înseamnă harul lui 


Dumnezeu, să facem mai întîi cinci constatări simple 
şi apoi să le explicăm mai pe larg: 

1. Harul este îndurarea nemeritată a lui Dumnezeu 
faţă de niște păcătoşi care merită contrariul. 

2. Harul lui Dumnezeu oferă tuturor care-și pun 
încrederea în Isus Cristos, mintuire veşnică - pe gra- 
tis - în dar. 

3. Dumnezeu dovedește în acest fel păcătoșilor har, 
deoarece Domnul Isus Şi-a dat viaţa la crucea de pe 
Golgota ca Înlocuitor pentru ei. 

4. Harul nu poate fi dobindit prin merit, prin efort 
sau prin cumpărare - nici chiar în parte. 

5. Harul lui Dumnezeu e fără margini. 

Mai întîi: Harul e îndurarea nemeritată a lui Dumne- 
zeu faţă de păcătoși care merită contrariul. 

Acest fapt e foarte important; căci omul nu merită 
să fie tratat cu bunăvoință din partea lui Dumnezeu. În 
el nu este nimic care L-ar putea face pe Dumnezeu 
să-i arate har. El nu are nici un fel de pretenţii faţă 
de Creatorul cerului și al pămintului. Dacă totuşi Îi 
place lui Dumnezeu să întimpine pe oameni în har, 
iniţiativa pentru aceasta stă nu în om, ci exclusiv în 
EI, Cel Atotputernic. 

Harul lui Dumnezeu e oferit păcătoșilor. Fii în mod 
deosebit atent la aceasta! Nu unor oameni buni, unor 
oameni drepţi, unor persoane deosebit de morale - ci 
unor păcătoşi! 

Tocmai aceasta este esenţa harului, căci el curge 
mereu din inima lui Dumnezeu spre cel nelegiuit. El 
poate acţiona numai acolo unde există păcătoşi vinovați 
şi vrednici de osîndă. „Harul nu caută după niște oa- 
meni drepți ca să-i scoată în evidenţă ca buni, el cau- 
tă mai degrabă oameni vinovaţi, vrednici de osîndă, 
pierduţi, nestatornici și neputincioşi, ca să-i salveze, 
să-i sfințească şi să-i aducă la slavă“ - C.I.Scofield. 

Păcătoşii prin ceea ce sînt nu au drept la harul lui 
Dumnezeu. Ei au meritat dimpotrivă contrariul, căci 
„plata păcatului este moartea“ (Romani 6:23). După 
măsura dreptăţii divine, un păcătos ar trebui să moa- 
ră pentru păcatele lui şi să petreacă veşnicia în iad. 
Harul lui Dumnezeu înseamnă deci bunătate și îndurare 


față de cei ce ar fi meritat ca pedeapsă izgonire 
veșnică de la faţa Lui sfintă. 

Al doilea fapt la care vrem să ne aţintim privirile 
este acesta: Harul lui Dumnezeu oferă tuturor celor 
care-și pun încrederea în Isus Cristos mintuire veşni- 
că - pe gratis - în dar. 

Mintuirea înseamnă izbăvire de pedeapsă și de robia 
păcatului în această viață de acum și o eliberare de- 
plină de prezenţa păcatului în viaţa viitoare. 

Dumnezeu oferă mintuirea ca un dar gratuit - com- 
plet pe gratis! Aceasta înseamnă că această ofertă nu 
vorbeşte de plată sau merit. Din partea celui căruia i 
se dă se cere doar acceptare şi primire din mina Ce- 
lui care dă. 

Ca să primească acest dar minunat al harului lui 
Dumnezeu, păcătosul trebuie să se încreadă simplu în 
Domnul Isus. El acceptă pe Fiul lui Dumnezeu ca pe 
Întocuitorul lui și-și pune prosperitatea veșnică a du- 
hului, sufletului și vieții lui în miinile Lui. În credinţa că 
Cristos a murit pentru el la Golgota, acceptă pe 
Domnul isus ca singura cale de mintuire a lui Dumne- 
zeu. lar în clipa cînd face aceasta, este mintuit, salvat 
prin harul lui Dumnezeu! 

Aceasta ne duce la al treilea punct: Dumnezeu poa- 
te să arate în acest mod păcătoşilor har, întrucit 
Domnul Isus Şi-a dat viaţa la crucea de pe Golgota ca 
Înlocuitor pentru ei. 

Dumnezeu nu ar fi drept dacă ar trece doar cu ve- 
derea păcatul omului, dacă ar închide un ochi sau da- 
că l-ar scuza. Sfinţenia lui Dumnezeu cere mai de- 
grabă ca păcatul să fie pedepsit. Dacă omul ar trebui 
totuşi să plătească el însuși pedeapsa pentru păcatele 
lui, ar fi pierdut pe veci. 

Cum poate acum Dumnezeu să salveze pe păcătos, 
pe care-l iubeşte şi totuşi să rămină credincios faţă 
de propriile Sale legi? Răspunsul este că El a trimis în 
această lume pe Fiul Său, care a fost fără păcat, ca 
să moară ca Înlocuitor pentru păcatele noastre. Dom- 
nul Isus a plătit preţul pe care ar fi trebuit să-l plătim 
noi. El a luat asupra Sa vina păcatelor noastre. E! a 
suferit moartea pe care o meritam noi. 


Acum, după ce au fost împlinite în chip deplin toate 
pretențiile dreptăţii divine, Dumnezeu poate să dea viață 
veșnică tuturor acelora care-l. acceptă pe Fiul Său 
ca pe Domnul şi Mintuitorul lor. 

Moartea și învierea Domnului Isus dau lui Dumnezeu 
baza dreaptă pe care poate El mintui pe nişte păcătoşi 
nelegiuiţi, dacă vor să fie mintuiţi. 

Cu aceasta ajungem la punctul al patrulea: /larul nu 
poate fi dobindit prin merit, prin efort sau prin cum- 
părare - nici chiar în parte. De aceea scoate și Biblia 
în evidenţă aşa de clar opoziţia dintre har pe de o 
parte și lege, lucrări proprii şi vinovăţie pe de altă 
parte. i 

Sub Lege omul primește ceea ce merită în mod 
drept. Aşa au promis de exemplu cele zece porunci să 
dea viaţă continuă pe pămint, celor care le-ar împlini, 
iar acelora care, dimpotrivă, nu le-ar asculta, moar- 
tea. 

Cind e vorba de ceva meritat, omul primește drept 
compensare pentru serviciul făcut o plată. Omul este 
îndreptăţit la aceasta; el a meritat plata. 

La fel este în viaţa cotidiană şi cu obligaţia sau 
îndatorirea. O persoană datorează alteia ceva ca şi 
compensare pentru serviciul făcut. 

Dar harul este chiar contrariul! Dumnezeu nu 
mintuie pe aceia care ţin Legea. Dacă cineva ar putea 
să ţină în chip desăvirşit cele zece porunci, n-ar mai 
avea nevoie să fie mintuit. Harul însă se apleacă spre 
cei care au încălcat Legea, care stau prin urmare la 
marginea iadului, și-i salvează. 

Mintuirea nu este deci o răsplată pentru oamenii 
care fac fapte bune. Ea este mai degrabă pentru ace- 
la care recunoaște că nu poate să obţină mintuirea lui 
Dumnezeu prin eforturile proprii şi de aceea crede în 
Acela care îndreptățește pe cel nelegiuit (Romani 
4:4,5). 

La fel de puţin este mintuirea o obligaţie pe care o 
datorează Dumnezeu oamenilor, pentru că duc o viaţă 
„cumsecade, decentă“. Ea este dimpotrivă bunătate şi 
îndurare faţă de păcătoşii care au meritat iadul. 

A căuta să meriţi mintuirea prin străduinţe proprii 


ar fi o jignire grosolană a Celui care o dăruiește. 
Închipuieşte-ţi că preşedintele SUA te invită la un 
banchet la Casa Albă. Tu vei fi pus la o masă încăr- 
cată cu cele mai alese mincăruri. Cei din jur îşi dau 
osteneala să-ţi facă una din cele mai frumoase seri 
ale vieţii tale. La sfirşitul unei vizite atit de bogate în 
evenimente însăși gazda se ridică de la masă ca să-și 
ia personal rămas bun de la tine la ușă. 

Oare vei strecura cumva la plecare în mina preşe- 
dintelui o monedă de 10 cenți (1 leu) spunind: „Mulţu- 
mesc din inimă pentru bunătatea dvs! Seara mi-a fă- 
cut o deosebită plăcere. Dar sint conştient că masa 
trebuie să vă fi costat o groază de bani. Din acest 
motiv aş vrea să vă ajut să plătiţi o parte din cheltu- 
ieliie mesei“? 

Ar fi acesta adevăratul răspuns la bunătatea lui? 
Nu, dimpotrivă, ar fi gest jignitor, de proastă creşte- 
re. Tot aşa ar fi însă și referitor la harul lui Dumne- 
zeu. A vrea să (răs)cumperi darul fără plată al! mintuirii 
prin propriile străduinţe ar fi o jignire grosolană a Acelu- 
ia care îl oferă. 

În clipa cînd sînt adăugate merite proprii sau condi- 
ţii, încetează de fapt harul să mai fie har. „Și dacă 
este prin har, atunci nu mai este prin fapte; altmin- 
trelea harul n-ar mai fi har“ (Romani 11:6). 

Și iată acum ultimul nostru punct: Harul lui Dumne- 
zeu e fără margini, nesfirșit! 

Gindeşte-te la preţul pe care Dumnezeu a fost gata 
să-l plătească pentru a salva sufletul tău şi al meu 
încărcat de vină! El a dat pe singurul Său Fiu pentru 
noi în moarte. Nimeni - în afară de Dumnezeu - nu ar 
fi făcut așa ceva. Gindește-te și la persoanele pe care 
le mintuieşte El! Cei mai înrăiţi păcătoşi, hoţi, curvari, 
preacurvari, mincinoşi, ucigași, batjocoritori, atei şi 
făţarnici religioși. Nici unul nu e prea nevrednic, prea 
ticălos ca să nu poată fi ajuns și salvat de harul lui 
Dumnezeu. 

Gindeşte-te numai la răbdarea Lui! Veacuri de-a 
rîndul a fost jignit, insultat şi respins. Mesagerii Lui au 
fost prigoniţi și omoriţi cu pietre. Fiul Său Preaiubit, 
care era toată bucuria şi desfătarea inimii Sale, a 


fost omorit în chip barbar pe lemnul blestemat al 
crucii. Totuşi, acolo unde s-a înmulțit păcatul, harul 
s-a înmulţit și mai mult. Și El încă mai trimite vestea 
cea bună în toată lumea: „Crede în Domnul Isus și vei 
fi mintuit, tu și casa ta“ (Fapte 16:31). 

Gindeşte-te la poziţia la care ridică E! pe păcătosul 
care a devenit credincios! El il face un copil al lui 
Dumnezeu, un moștenitor al Împăratului împăraţilor şi 
un moştenitor cu Isus Cristos. El îl salvează de păcat, 
moarte şi iad, şi-i pregăteşte un loc în cer ca să fie 
veşnic lingă Cristos, asemenea Lui! 

Nu e de mirare că harul iui Dumnezeu a deverit o 
lumină aşa de strălucitoare pentru poeţi şi artiști, 
pentru prinți şi ţărani, pentru martiri şi tilhari în ago- 
nie. El este cu adevărat cel mai mare dintre toate su- 
biectele! 


Măreţia lui Dumnezeu 


„Gindurile voastre despre Dumnezeu sînt prea ome- 
nești“ - Martin Luther. 

Dacă ne gindim la Dumnezeu ca la o ființă omenească 
din carne şi singe, nu-l vom preţui harul prea mult. 
Dar dacă vedem măreţia Celui Atotputernic, atunci ni 
se pare ceva minunat faptul că a fost gata să trimită 
pe Fiul Său ca să moară pentru noi. Cu cît devenim 
mai conştienţi de măreţia, grandoarea și sublimul 
Persoanei Sale, cu atit mai mult Îl vom lăuda cu 
adorare ca pe Dumnezeul oricărui har. 

Privitor la caracterul Său sublim, să ne amintim mai 
întîi că Dumnezeu nu a fost creat, ci El e Creatorul 
tuturor lucrurilor; totuşi EI Însuși e fără început și fă- 
ră sfirşit. EI este Dumnezeul veşniciei (Deuteronom 
33:27). 

El este unic în grandoarea Sa. Nu există nimeni ca- 
re să fie asemenea Lui. „Cine este ca Tine între dum- 
nezei, Doamne? Cine este ca Tine, minunat în sfințe- 
nie, bogat în fapte de laudă, și făcător de minuni 
?"(Exod 15:11) 

El Se află atit de sublim deasupra pămintului încît 
oamenii, care ni se par foarte însemnați, sînt ca o ni- 
mica toată în faţa sfințeniei Sale. „EI șade deasupra 
cercului pămintului și locuitorii lui sînt ca niște lăcuste 
înaintea Lui; El întinde cerurile ca o mahramă subţire, 
şi le lățește ca un cort, ca să locuiască în el. El 
preface într-o nimica pe voievozi, și face o nimica din 
judecătorii pămintului“ (Isaia 40:22,23). 

EI este „fericitul și singurul Stăpinitor, Împăratul 
împăraţilor și Domnul domnilor, singurul care are ne- 
murirea, care locuiește într-o lumină de care nu te 
poţi apropia, pe care nici un om nu L-a văzut, nici 
nu-l. poate vedea, şi care are cinstea şi puterea 
veşnică" (1.Timotei 6:15,16). 

Da, într-adevăr, El este vrednic de toată cinstea, 
adorarea şi închinarea. El este unic în maiestatea 
Sa, fără pereche în superioritatea Sa și neasemuit în 
desăvirşirea Sa. Ei poartă totul prin puterea Sa şi El 
Însuşi nu depinde de nimeni. El dă tuturor din plin, dar 


nimeni nu-i poate da sau adăuga ceva (Fapte 17:25). 

El nu are nevoie de nimic și nimeni în afara Persoa- 
nei Sale. În Sine Însuși Îi stă la dispoziţie tot ce ar 
putea vreodată să aibă nevoie spre bucuria și satisfac- 
ţia Sa deplină. El este complet independent de toţi și 
de tot. 

Nici nu este cu putință să fie obligat faţă de vreuna 
din creaturile Sale. El nu datorează nici unui om nimic, 
şi nici un om nu poate face ceva pentru Dumnezeu 
prin care Cel Atotputernic să-i fie îndatorat. Dacă 
Dumnezeu face ceva pentru creaturile Sale, atunci 
asta se întîmplă doar din har curat. „Cine l-a dat ce- 
va întii, ca să aibă de primit înapoi? Din EI, prin El şi 
pentru El sînt toate lucrurile. A Lui să fie slava în veci! 
Amin“ (Romani 11:35,36). 

Înţelepciunea lui Dumnezeu e de nepătruns. Nu există 
nimic pe care El să nu-l ştie nici în trecut, nici în 
prezent, nici în viitor. „Cit despre voi, pină și perii din 
cap, toţi vă sînt numărați (Matei 10:30). „Nu se vind 
oare cinci vrăbii cu doi bani? Totuşi, nici una din ele nu 
este uitată înaintea lui Dumnezeu“(Luca 12:6). Nimeni 
nu L-a învăţat sau sfătuit vreodată ceva. „Cine a 
cercetat Duhul Domnului, și cine L-a luminat cu 
sfaturile Lui? Cu cine S-a sfătuit El, ca să ia învăţă- 
tură? Cine L-a învăţat cărarea dreptăţii? Cine L-a 
învăţat înţelepciunea, și l-a făcut cunoscut calea pri- 
ceperii?“ (Isaia 40:13,14). „O, adincul bogăției, înţelep- 
ciunii şi ştiinţei lui Dumnezeu! Cît de nepătrunse sînt 
judecăţile Lui, și cît de neinţelese sînt căile Lui! Şi în 
adevăr, cine a cunoscut gindul Domnului? Sau cine a 
fost sfetnicul Lui?“ (Romani 11:33,34). 

Înaintea Lui nu poate fi nimic ascuns: „Nici o făptu- 
ră nu este ascunsă de EI, ci totul este gol și desco- 
perit înaintea Aceluia cu care avem de a face“ (Evrei 
4:13). „Tu ești Dumnezeu care mă vede" (Geneza 16:13). 

Nimic nu e uitat de Dumnezeu - în afară de ceea ce 
vrea El să uite conştient, anume păcatele acelora care 
se încred în Isus. „Pentru că le voi ierta nelegiuirile, 
şi nu-mi voi mai aduce aminte de păcatele și fărăde- 
legile lor“ (Evrei 8:12). 

Dumnezeu e „deasupra tuturor“. „A Ta este, Doam- 


ne, mărirea, puterea și măreţia, veșnicia și slava, 
căci tot ce este în cer şi pe pămint este al Tău; a Ta, 
Doamne, este domnia, căci Tu Te înalţi ca un Stăpin 
mai pe sus de orice! De la Tine vine bogăţia şi slava, 
Tu stăpineşti peste tot, în mina Ta este tăria şi 
puterea, și mina Ta poate să mărească și să întărească 
toate lucrurile“ (1.Cronici 29:11,12). „Doamne, Dumnezeul 
părinţilor noştri, nu eşti Tu Dumnezeu în ceruri și nu 
stăpineşti Tu peste toate împărăţiile neamurilor? Oare 
n-ai Tu în mină tăria şi puterea, așa că nimeni nu Ți 
se poate impotrivi?“ (2.Cronici 20:6). 
Dumnezeu este Domnul suveran peste tot ce a cre- 
„Domnul face tot ce vrea în ceruri şi pe pămînt, în 
mări și în toate adincurile“ (Psalm 135:6). El face ce-l 
place (Psalm 115:3). Nimeni n-are dreptul să-L ia la 
întrebări despre mobilurile sau acţiunile Lui. „El face 
ce vrea cu oastea cerurilor și cu locuitorii pămîntului, 
şi nimeni nu poate sta împotriva miniei Lui, nici să-l 
zică: Ce faci?“ (Daniel 4:35). Nu există nici un motiv 
de plingere sau reclamaţie faţă de Dumnezeu care să 
aibă vreo valabilitate, căci tot ce face El e drept şi 
corect. Nesfirşit de sublim şi măreț deasupra celei 
mai desăvirşite făpturi, El este Cel Prea Înalt, neinflu- 
enţat de nimeni, absolut independent, acţionind cum Îi 
place, cînd Îi place şi unde Îi place. Nimeni nu-l poate 
zădărnici planurile, nimeni nu-L poate împiedica. 

Dumnezeu nu Se schimbă niciodată. „Cel ce este 
tăria lui Israel nu minte și nu Se căieşte, căci nu este 
un om ca să-l pară rău“ (1.Samuel 15:29). El nu poa- 
te da înapoi de la promisiunile Lui. „Cel ce este tăria 
lui israel nu minte şi nu Se căieşte, căci nu este un 
om că să-l pară rău. Ce a spus, oare nu va face? Ce 
a făgăduit, oare nu va împlini?“ (Numeri 23:19). „Căci 
Eu sînt Domnul, Eu nu Mă schimb... (Maleahi 3:6). „În 
care nu este schimbare, nici umbră de mutare“ (Iacov 
1:17). 

Dumnezeu e absolut sfint. El urăşte păcatul. El nu-l! 
poate nici accepta nici lăsa să treacă nepedepsit. 
„Dumnezeu e lumină și în El nu este întuneric“ (1.loan 
1:5). „Sfînt, sfint, sfint este Domnul oștirilor! Tot 
pămintul este plin de mărirea Lui“(Isaia 6:3). „Ochii 


Tăi sînt așa de curaţi, că nu pot să vadă răul, şi nu 
poţi să priveşti nelegiuirea!“ (Habacuc 1:13). Nespusa 
sfințenie a lui Dumnezeu se vede cel mai bine în felul 
cum a tratat El păcatul la crucea de pe Golgota. Aici 
nu a mai fost vorba de un păcătos care a murit pen- 
tru propriile lui păcate, ci mai degrabă de Fiul lui 
Dumnezeu fără păcat, care a murit pentru păcatele 
altora. Ştim că Dumnezeu trebuie să-i toarne miînia 
peste toţi cei care au păcătuit. Ce atitudine ar lua EI 
însă, dacă propriul Său Fiu S-ar încărca cu păcatele 
altora? L-ar pedepsi El pe Fiul dragostei Lui? Ştim 
răspunsul. Sfinţenia lui Dumnezeu e aşa de mare că EI 
a trebuit să-L părăsească pe Domnul Isus în timpul 
acelor trei ore, cind a murit Mintuitorul ca Înlocuitor 
pentru păcătoși. Care dintre noi ar putea măsura 
adîncimea unei asemenea sfinţenii? 

Măreţia lui Dumnezeu se arată și în faptul că El e 
atotputernic. „Puterea este a lui Dumnezeu“ (Psalm 
62:11). Puterea Lui se dezvăluie în creaţie. Aşa de uri- 
aş e cerul cu stelele lui deasupra noastră, că nici un 
om nu-l poate măsura. „Cînd privesc cerurile - lucra- 
rea miinilor Tale - luna și stelele pe care le-ai făcut, 
îmi zic: Ce este omul, ca să Te gindeşti la el, şi fiul 
omului, ca să-l bagi în seamă?“ (Psalm 8:3,4). Puterea 
lui Dumnezeu se recunoaşte şi în aceea că El poartă 
întregul univers cu Cuvintul puterii Lui - planetele, 
oamenii, lumea animală și vegetală - totul este păstrat 
şi întreţinut de El. Dar cea mai minunată desfășurare 
a puterii lui Dumnezeu s-a văzut la învierea Domnului 
Isus: „După lucrarea puterii tăriei Lui, pe care a des- 
făşurat-o în Cristos, prin faptul că L-a înviat din morţi“ 
(Efeseni 1:19,20). 

Dumnezeu e credincios (1.Corinteni 1:9). El nu poate 
lua înapoi ce a promis. Cei ce-și pun încrederea în El 
nu riscă niciodată să fie dezamăgiţi. De fapt este cu 
neputinţă să crezi în El și apoi să regreţi asta vreo- 
dată, deoarece El este credincios Cuvintului Său: 
„...Îndurările Lui nu sînt la capăt, ci se înnoiesc în 
fiecare dimineaţă. Şi credincioşia Ta este atit de 
mare!“ (Plingeri 3:22,23). 

Dumnezeu e bun (Naum 1:7). Bunătatea Lui cuprinde 


pe toţi. Chiar dacă ar fi îngăduit ca toţi oamenii să pia- 
ră în păcatul lor, asta n-ar fi dăunat cu nimic bună- 
tăţii Lui. „Nu pot să fac ce vreau cu ce-i al Meu? Ori 
este ochiul tău rău, fiindcă Eu sînt bun?“(Matei 
20:15). 

Dumnezeu e răbdător și îngăduitor (Romani 2:4). El 
rabdă atacurile necredincioşilor şi batjocoritorilor, răs- 
punde la rău cu bine. 

Dumnezeu e îndurător. „Căci bunătatea Ta ajunge 
pînă la ceruri, şi credincioşia Ta pină la nori (Psalm 
57:10). „Ci cit de sus sînt cerurile față de pămint, aşa 
de mare este bunătatea Lui pentru cei ce se tem de 
EI" (Psalm 103:11). 

Dragostea lui Dumnezeu e  nesfirşită (Efeseni 
3:18,19). Ea nu are margini, nici în lăţime, nici în lun- 
gime, nici în înălţime, nici în adincime. Dragostea Lui 
e gata să plătească cele mai mari cheltuieli. La crucea 
de pe Golgota aflăm în chipul cel mai deplin: „Dumne- 
zeu e dragoste“. Dragostea Lui e nepărtinitoare, 
atotcuprinzătoare și altruistă. Nimic nu poate despărți 
pe poporul Său de dragostea Lui. „Cine ne va des- 
părţi pe noi de dragostea lui Cristos? Necazul, sau 
strimtorarea, sau prigonirea, sau foametea, sau lipsa 
de îmbrăcăminte, sau primejdia, sau sabia? ..Căci sînt 
bine încredinţat că nici moartea, nici viaţa, nici îngerii, 
nici stăpinirile, nici puterile, nici lucrurile de acum, nici 
cele viitoare, nici înălţimea, nici adîncimea, nici o altă 
făptură nu vor fi în stare să ne despartă de dragostea 
lui Dumnezeu care este în Isus Cristos, Domnul nos- 
tru“ (Romani 8:35-39). 

Dumnezeu e așa de mare, că măreţia Lui nu poate 
fi deplin înţeleasă de creaturile Lui. „Poţi spune tu că 
poţi pătrunde adincimile lui Dumnezeu, că poţi ajunge 
la cunoştinţa desăvirşită a Celui Atotputernic? Cît ce- 
rurile-i de înaltă... mai adincă decit locuința morţilor... 
Întinderea ei este mai lungă decit pămintul și mai lată 
decit marea“(lov 11:7-9). 

Dumnezeu e mai mare decit ar putea vreodată pri- 
cepe şi cuprinde duhul și gindurile noastre. „Măreţia 
Lui e de neiînchipuit...El e mai sublim decit o pot spune 
vorbele; nici o declaraţie nu-l poate cuprinde măreţia 


în cuvinte. El este o ființă ale Cărei calităţi şi maies- 
tate sint cu mult peste cele mai îndrăzneţe imaginaţii 
ale noastre“ - Novaţian. 

Dar minunea tuturor minunilor este că un așa Dumne- 
zeu mare a putut să aibă atita milă de bărbaţi şi femei 
păcătoase, încît a trimis pe singurul Său Fiu, ca să 
sufere în locul lor, să-Şi verse sîngele și să moară! 


Unde-i un așa Dumnezeu - 
Plin de harul răbdării! 
Tu-aduci pe păcătos mereu 
De pe calea pierzării. 
Străpungind al nopţii păcat 
L-ai dat pe Fiul iubit 

Să salvezi pe cel pierdut. 


Unde-i un aşa Dumnezeu 
Cu-așa mare dragoste! 
Pentru dușmanii Tăi cei răi 
Ţi-ai dat Fiul la moarte 
Neprihănire am primit 
Salvare și lumină 

Prin Fiul avem odihnă. 


Păcătoșenia omului 


Ca să preţuim mai bine harul iui Dumnezeu, avem 
nevoie nu numai de o cunoaştere a măreției și gran- 
dorii lui Dumnezeu, ci şi o simţire pentru păcătoșenia 
omului. Așa cum gindurile noastre despre Dumnezeu 
sînt mereu prea omeneşti, tot așa îl așezăm pe om în 
gîndurile noastre la un nivel de-a dreptul divin. 

Biblia zugrăveşte un tablou foarte întunecat despre 
om. lar dacă sîntem cinstiţi, trebuie să recunoaștem 
că din păcate acest tablou corespunde adevărului. 

Omul este un păcătos despărţit de Dumnezeu. El 
este un păcătos de la naşterea lui. „...Stricaţi încă din 
pîntecele mamei lor, mincinoșşii se rătăcesc odată cu 
ieşirea din pîntecele mamei lor“ (Psalm 58:3,4). În co- 
pilăria lui nu trebuie învăţat să facă rău. Asta se 
întîmplă de la sine. „Nebunia este lipită de inima 
copilului (Proverbe 22:15). EI trebuie să fie învăţat 
toată viaţa să acţioneze corect şi drept. 

Omul este de la natură un păcătos și acţionează ca 
atare în viaţa cotidiană. „Toţi au păcătuit și sint lipsiţi 
de slava lui Dumnezeu“ (Romani 3:23). Atit ceea ce 
este în el însuși, cît şi ceea ce face, este stricat de 
păcat. Totuşi, ceea ce se află deja în caracterul lui e 
cu mult mai rău decit răul pe care-l comite vreodată. 
În inima lui se ascunde o prăpastie de stricăciune și 
nedreptate. Străfundul vieţii lui lăuntrice nu ar putea fi 
demascat: „Căci din inimă ies gindurile rele, uciderile, 
preacurviile, curviile, furtişagurile, mărturiile mincinoase, 
hulele“ (Matei 15:19). În nici o carte n-ar putea fi 
publicată o relatare despre cele mai tainice ginduri şi 
porniri ale lui; asta ar încălca cenzura. El s-ar rușina 
dacă ar trebui chiar şi numai un ceas să umble cu o 
plăcuţă atirnată de git pe care să fie făcute publice 
cele mai urîte ginduri din săptămina precedentă. 

Timp de veacuri oamenii au scris cwvinte urite pe 
zidurile clădirilor publice care dezvăluie adinca strică- 
ciune a inimilor lor. 

Între ceea ce este omul și ceea ce pretinde că este 
în fața ochilor celorlalți oameni se cască o prăpastie 
adincă. Lui nu i-ar plăcea ca cei din jurul lui să ştie 


cine este el în realitate. Așa că-și pune o mască. 
Este un făţarnic! 

Cineva a spus că un om este cel de-adevăratelea 
atunci cînd se află în întuneric, cînd nu-l vede nimeni. 
lar Dumnezeu dă sentința: „Oamenii au iubit mai mult 
întunericul decît lumina, pentru că faptele lor erau re- 
le“ (loan 3:19). 

Imediat ce omul vede la alţii greșeli, eșecuri sau 
păcat, i se pare foarte revoltător şi respingător. To- 
tuși, cînd comite el același păcat, atunci nu i se mai 
pare nici pe jumătate așa de rău. „Şi crezi tu, omule, 
care judeci pe cei ce săvirșesc astfel de lucruri, și pe 
care le faci și tu, că vei scăpa de judecata lui Dum- 
nezeu?“ (Romani 2:3) 

Şi sub această vină a păcatului se află întreaga 
omenire; toţi cei născuţi din părinți pămintești: „Nu 
este nici un om neprihănit, nici unul măcar. Nu este 
nici unul care să aibă pricepere. Nu este nici unul ca- 
re să caute cu tot dinadinsul pe Dumnezeu. Toţi s-au 
abătut și au ajuns nişte netrebnici. Nu este nici unul 
care să facă binele, nici unul măcar (Romani 3:10-12). 

Păcatul nu a cuprins numai întreaga omenire, ci s-a 
extins şi asupra fiecărei părţi din ființa umană: limbă, 
buze, gură, picioare şi ochi. „Gitlejul lor este un 
mormint deschis; se slujesc de limbile lor ca să înșele; 
sub buze au venin de aspidă; gura le este plină de 
blestem și de amărăciune; au picioarele grabnice să 
verse sînge; prăpădul şi pustiirea sînt pe drumul lor; 
nu cunosc calea păcii; frica de Dumnezeu nu este 
înaintea ochilor lor“ (Romani 3:13-18). 

Omul păcătuieşte faţă de Dumnezeu, faţă de aproa- 
pele lui și față de sine însuși. 

În loc să-L proslăvească şi să-L adore pe Dumne- 
zeu, Îi jignește prin facerea unor icoane idolatrice şi 
prin închinarea înaintea lor. „Au schimbat slava Dum- 
nezeului nemuritor într-o icoană care seamănă cu 
omul muritor, păsări, dobitoace cu patru picioare și 
tiritoare“ (Romani 1:23). Omul blestemă pe Dumnezeu, 
în loc să-l fie recunoscător pentru hrană, îmbrăcă- 
minte şi locuință. El nu jură cumva pe numele unor 
papi, președinți de stat sau regi, ci abuzează adesea 


de Numele Domnului, Dumnezeului lui (Exod 20:7). El 
nutreşte neîncetat față de Dumnezeu sentimente de 
dușmănie, în loc să-l. iubească din inimă. E fericit cînd 
poate să uite pe Dumnezeu şi trist cind își aminteşte 
de El. 

Totuși omul nu păcătuiește numai împotriva lui Dum- 
nezeu, ci și faţă de cei ce-l înconjoară. Nu numai că 
se aruncă în distracţii şi plăceri dezgustătoare, dar și 
îmboldeşte pe alţii să facă la fel: „Şi, măcar că ştiu 
hotărîrea lui Dumnezeu, că cei ce fac asemenea lu- 
cruri sînt vrednici de moarte, totuşi ei nu numai că le 
fac, dar și găsesc de buni pe cei ce le fac“(Romani 
1:32). „Căci ei nu dorm dacă n-au făcut răul, le piere 
somnul dacă n-au făcut pe cineva să cadă“ (Proverbe 
4:16). 

Omul este egoist. El se gindește mereu la sine. El 
trebuie să-şi impună propria voință. Ca să-și satisfacă 
pasiunile şi poftele, ruinează pe alţii prin adulter, cur- 
vie şi alte forme de comportare rușinoasă. 

EI născocește minciuni ca să-şi atingă planurile. Pe 
el nu te poţi bizui deloc. „Nu vă mai încredeţi dar în 
om, în ale cărui nări nu este decit suflare: căci ce 
preţ are el?“(Isaia 2:22). „Blestemat să fie omul care 
se încrede în om... (leremia 17:5). 

EI se bucură cînd li se întimplă altora vreun rău - 
se bucură că pe el nu l-a atins. 

Își descarcă minia şi ranchiuna peste aproapele lui. 
Invidiază pe cei ce au mai mult ca el și fură ca să se 
îmbogăţească cu ce nu este al lui. 

Şi ce face cind găseşte un om care e mai drept ca 
el? Încearcă el cumva să-și aducă și viaţa lui la acest 
nivel mai înalt? Nu, dimpotrivă, încearcă să distrugă 
pe acela a cărui viață-model îl demască (loan 3:19,20)! 

Totuşi el nu păcătuiește numai față de Dumnezeu și 
faţă de aproapele lui, ci şi faţă de sine însuși. E! îşi 
ruinează trupul prin băutură, imoralitate şi o viaţă de 
desfriu și excese. Își lasă talentele să se strice şi ri- 
sipeşte bunurile pe care i le-a încredințat Dumnezeu. 
Ei refuză sfatul înţelept și respinge pe cel mai adevă- 
rat prieten al lui, pe Domnul Isus. Dacă ar vrea să 
recunoască numai că el iși este cel mai mare dușman! 


Omului nu-i place să se gindească la un Dumnezeu 
care dă har. „Harul - iertarea deplină şi gratuită a 
oricărui păcat, fără ca Dumnezeu să mai ceară sau 
să mai aştepte cel mai mărunt lucru din partea celui 
vinovat - este un principiu care depășește aşa de mult 
pe om, care se opune într-atit gindurilor şi înțelepciu- 
nii omenești, încît pur și simplu nu preţuieşte harul lui 
Dumnezeu. Inima lui îl numește adesea în secret 
nedreptate. Omul însuşi nu acţionează într-un aseme- 
nea mod şi de aceea nici nu-i place să se gindească 
că așa face Dumnezeu“ - J.N.Darby. 

Biblia folosește diferite ilustraţii ca să descrie sta- 
rea de păcat a omului. Astfel, omul păcătos este ase- 
mănat cu un lepros (Matei 8:2). Această imagine vor- 
beşte despre starea lui nenorocită, incurabilă şi mo- 
lipsitoare. El este paralizat (loan 5:5), surd (Marcu 
7:32), mut (Marcu 9:17), orb (loan 9:4) şi mort în 
fărădeiegi şi păcate (Efeseni 2:1). Ei este căzut, 
necurat, neputincios şi vrednic de osindă pînă în iad. 

Acum aproape două mii de ani păcatul omului a 
ajuns la punctul lui culminant. Cînd Dumnezeu a venit 
în această lume în Persoana Domnului Isus Cristos, fiii 
oamenilor au văzut pe singurul Om desăvirșit care a 
umblat vreodată pe acest pămint. Totuşi ei nu L-au 
putut suferi! El nu a venit ca alții să fure, să omoare 
sau să distrugă, ci ca ei să aibă viaţă, şi s-o aibe din 
belșug (loan 10:10). Dar creaturile ieşite din miinile Lui 
L-au scuipat în faţă și l-au strigat: „lată moștenitorul; 
veniți să-l ucidem“ (Luca 20:14). Pe crucea de pe 
Golgota a murit El pentru un neam răzvrătit de păcă- 
toși - curvari, alcoolici, mincinoși, hoţi și ucigaşi. Tu 
ai muri pentru un beţiv? El a făcut-o, 

De fapt omul merita iadul! În inima lui nu există ni- 
mic care ar putea stîrni mila și dragostea lui Dumne- 
zeu. Nu există nici un singur motiv pentru care să bi- 
necuvinteze Dumnezeu pe om. El este stricat şi nu a 
meritat altceva decit pedeapsa. Totuși Dumnezeu a 
trimis pe singurul Său Fiu ca să moară ca Înlocuitor 
pentru omul păcătos. Acesta e har! El ar trebui să 
facă ca fiecare din noi să strigăm: „Cine sînt eu ca 
Atotputernicul Creator al cerului şi pămintului să Se 


facă Om, să Se înjosească atît de mult încît să sufere 
şi să moară, să Se așeze pentru mine în pulberea 
morţii?“ 


Zi de dispreţ, durere şi ruşine 

Zi plină de nevoi şi chin cumplit 
Cînd Tu, Isus, pe trup şi în inimă 
Minia Tatălui ai suferit. 


Priveai în jur cu milă şi iubire 

Dar nici un singur om Tu nu găseai 
Să-Ţi toarne-n inimă o mingăiere 
Deşi atit de mult Tu îi iubeai. 


Tu fost-ai mut, ca şi un miel de jertfă 
Dar ei s-au bucurat de chinul Tău 
Numai dispreţ, ocară fără număr 
Avea acest popor duşman şi rău. 


Ai săvirşit smerit pînă la capăt 
Lucrarea grea, dată de Dumnezeu. 
În moarte pe cruce Ţi-ai dat viaţa 
Ca să ne scapi de chinul morții greu. 


lubite Domn, Ţi-aducem mulţumire . 
Te lăudăm, căci ne iubeşti mereu, 

Te adorăm şi ne-nchinăm doar ie 
Ce stai pe tronul dat de Tatăl Tău. 


Bunătatea lui Dumnezeu 


Harul lui Dumnezeu față de om şi-a aflat începutul 
deja cu mult înainte ca omul să fi fost creat. Dumne- 
zeu a prevăzut din veşnicie ce va veni - creaţia, că- 
derea omului şi marea lui nevoie după o cale a mintui- 
rii, a salvării. 

În hotăririle Lui veşnice de nepătruns a făcut planuri 
ca să dăruiască omului binecuvintări care sînt cu mult 
peste cele mai îndrăzneţe închipuiri omeneşti. Aflăm 
cu uimire că: 

1. Mielul lui Dumnezeu a fost prevăzut înainte de 
întemeierea lumii ca să fie junghiat ; da, a valorat ca o 
junghere (Apocalipsa 13:8). 

2. Copiii lui Dumnezeu au fost aleşi înainte de înte- 
meierea lumii (Efeseni 1:4). 

3. Făgăduinţa vieţii veşnice a fost dată înainte de 
începerea lumii (Tit 1:2). 

4. Împărăţia lui Dumnezeu a fost pregătită înainte 
de întemeierea lumii (Matei 25:34). 

Aflăm apoi că Dumnezeu a creat pe om după chipul 
Său, asemenea Lui (Geneza 1:26). Adam a fost capo- 
dopera tuturor acţiunilor Sale creatoare. Lui i s-a dat 
putere peste orice fiinţă vie de pe acest pămînt (Ge- 
neza 1:28). El a fost numit ca reprezentant personal 
al lui Dumnezeu pe pămînt. 

Domnul l-a pus pe om într-un mediu desăvirşit, 
ideal unde totul exista pentru satisfacerea nevoilor și 
dorințelor lui (Geneza 2:8). Nu exista nimic bun care 
să nu-i fi fost dat. 

Bunătatea lui Dumnezeu s-a descoperit în succesiu- 
nea regulată a semănatului și recoltatului, a frigului şi 
a căldurii, a verii şi a iernii, a zilei și a nopţii (Geneza 
8:22). Ea s-a văzut în marea varietate a hranei, pe 
care a dăruit-o atit de generos. Ea s-a arătat în 
frumuseţea creaţiei pe care a făcut-o pentru bucuria 
omului. 

Totuşi în ciuda acestor nesfirșite bunătăţi ale lui 
Dumnezeu, omul a căzut în păcat (Geneza 3:6); el l-a 
întors Dumnezeului lui spatele şi I-a refuzat asculta- 
rea. În loc de asta a crezut minciuna diavolului că 


Dumnezeu i-ar reţine ceva ce i-ar fi deosebit de folo- 
sitor (Geneza 3:1). 

A oprit aceasta mulţimea de binecuvintări ale lui 

Dumnezeu faţă de om? Dimpotrivă! În harul Său a 
luat măsuri ca să acopere goliciunea lui Adam şi a Evei 
(Geneza 3:21) şi a promis venirea lui Isus Cristos, 
Mintuitorul, care să calce în picioare pe dușmanul 
omului, Satana (Geneza 3:15). 

Tot ceea ce a urmat acum în Vechiul Testament este 
o relatare unică despre bunătatea lui Dumnezeu care nu 
s-a oprit niciodată față de poporul Său necredincios. 
Aşa a făcut El legăminte cu Avraam și David, în care 
a promis fără vreo condiţie să arate bunătate urmași- 
lor lor prin Persoana şi lucrarea lui Isus Cristos 
(Geneza 15:5; 2.Samuel 7:16). El S-a îngrijit de popo- 
rul Său, l-a condus, l-a ocrotit şi l-a binecuvintat 
peste măsură. 

Dar ei l-au mulțumit pentru aceste bunătăţi cu ne- 
credință, idolatrie, cîrtire, viață imorală, dispreţ, batjo- 
curi și răutate. 

fără să ţină seama de o asemenea nerecunoştință, 
Dumnezeu a trimis poporului Său pe profeţi. Aceşti 
bărbaţi au fost megafonul lui Dumnezeu. Ei au adus un 
mesaj - direct de la Domnul. Cuvintul adus de ei a 
fost chiar Cuvintul lui Dumnezeu. Totuși oamenii au 
bătut pe acești profeţi, i-au împroşcat cu pietre, i-au 
aruncat în gropi și în multe cazuri i-au omorit. 

Mai putea suporta răbdarea lui Dumnezeu asemenea 
insulte? Da, Dumnezeu mai vroia să le vorbească oda- 
tă; într-un mod încă și mai minunat, mai îndurat ca 
înainte: El vroia să-L trimită pe propriul Său Fiu la ei! 

Nici o minte omenească nu a putut vreodată să 
cerceteze în adincime ceea ce a însemnat pentru ini- 
ma de Părinte a lui Dumnezeu să trimită jos pe singu- 
rul Său Fiu la un neam de oameni stricat de păcat. 
Trebuia să fie cineva tot aşa de sfint şi de pătruns de 
dragoste ca şi Dumnezeu ca să poată resimţi cu toată 
intensitatea înțepătura sfișiitoare și zguduitoare a unei 
asemenea acţiuni. 

În Biblie ne sint date două ilustraţii sugestive și mişcă- 
toare care ne împărtăşesc ceva din sentimentele lui 


Dumnezeu în această chestiune. O ilustrație se află în 
Vechiul Testament, cealaltă în Noul Testament. 

Descrierea din Vechiul Testament este istoria lui 
Avraam, punerea lui la dispoziție în a-și da fiul iubit la 
moarte, adus ca jertfă (Geneza 22). Dumnezeu pro- 
misese lui Avraam că o să aibă urmași la fel de mulți 
ca stelele de pe cer și ca nisipul de pe malul mării. 
Apoi a poruncit lui Avraam să aducă 

pe fiul lui 

pe singurul lui fiu 

pe care-l iubește 

pe Isaac 

ca ardere de tot pe muntele Moria. Tatăl şi fiul ur- 
că cot la cot pe munte. În mina tatălui se află cuțitul 
şi focul. Pe spatele fiului apasă povara lemnelor pentru 
altarul arderii de tot. Auzim dialogul mişcător dintre 
tată și fiu. ÎI vedem pe Isaac legat în chip de jertfă pe 
altar. Aproape că auzim răsuflarea grea a lui Avraam, 
cînd a ridicat cuțitul ca să-şi omoare fiul. 

Totuşi în această clipă a intervenit Dumnezeu. El a 
prevăzut un berbece care a slujit de jerttă în locul lui 
Isaac. Pină în acest punct avem un tablou mișcător al 
devotamentului și jertfirii Fiului lui Dumnezeu prin Tatăl 
pentru noi pe crucea de pe Golgota. Dar aici se sfirșeş- 
te paralela. Lui Avraam nu i s-a cerut să-şi dea fiul la 
moarte. A fost găsit un înlocuitor. Dumnezeu însă Şi-a 
dat cu adevărat singurul Fiu, ca să moară pe cruce ca 
jertfă. Dumnezeu a cruțat inima lui Avraam de acea 
împunsătură pe care nu a putut-o cruța propriei Sale 
inimi. Pentru Domnul Isus nu a fost prevăzut nici un 
înlocuitor! 

O a doua relatare emoţionantă a ceea ce a însem- 
nat ca Dumnezeu să dea pe Fiul Său o citim în Noul 
Testament în Luca 20:9-15. Dumnezeu e asemănat aici 
cu un om bogat care a sădit o vie şi a arendat-o unor 
viticultori. Cînd a venit vremea recoltei, a trimis un rob 
la viticultori. Totuşi aceştia l-au bătut şi l-au trimis 
înapoi cu miinile goale. În acest fel s-a purtat poporul 
lui Dumnezeu cu profeţii Lui. El le-a trimis un alt rob, 
totuși viticultorii l-au bătut şi pe el, l-au batjocorit şi 
i-au trimis înapoi cu miinile goale. Un al treilea rob a 


fost rănit şi aruncat afară din vie. 

Acum Stăpînul viei s-a gindit ce să facă. Hotărirea 
lui a fost: „Am să trimit pe fiul meu prea iubit; poate 
că-l vor primi cu cinste, cînd îl vor vedea!" Totuşi vi- 
ticultorii duşmănoși s-au purtat din nou brutal: „lată 
moștenitorul; veniţi să-l ucidem, ca moștenirea să fie 
a noastră“. 

Și l-au scos afară din vie şi l-au omorit! În felul 
acesta s-au purtat oamenii cu Fiul Preaiubit al lui 
Dumnezeu! 

Dar nici acum încă nu s-a stins dragostea lui Dum- 
nezeu. Ei s-au gindit să facă rău dar Dumnezeu S-a 
gindit să facă bine (Geneza 50:20). Ei au fost plini de 
răutate şi nelegiuire, totuși Dumnezeu avea propriile 
Sale căi. Ei au crezut că au omorit un om obişnuit; 
totuși gindurile lui Dumnezeu au fost ca Fiul Său să 
moară pentru păcatele lumii. Din punct de vedere 
omenesc, oile şi-au omorit păstorul; dar privit din 
prismă divină, Păstorul cel Bun Şi-a dat viaţa pentru 
oile Sale! 

Îndată după învierea și proslăvirea lui Isus Cristos la 
dreapta Dumnezeului şi Tatălui Său, Dumnezeu a lăsat 
prin Evanghelie o invitaţie la toată lumea: „Veniţi, că 
totu-i pregătit!” De peste o mie nouă sute de ani 
Împăratul împăraţilor, Domnul domnilor invită pe oa- 
meni să ia parte la masa Sa bogată. Unii spun: „Scu- 
ză-mă!“ Alţii şovăie. Alţii au refuzat categoric. Doar 
puţini au primit invitaţia! 

Totuşi bunăvoința și bunătatea lui Dumnezeu încă 
continuă. Răbdarea şi îngăduința Sa mai durează pină 
acum. Harul Său nu a obosit pînă astăzi! 


Doamne, Tu-ai ales pe Fiul Tău 

Ca Miel de jertfă pentru mine 

A Ta iubire Te-a făcut să sui 

Cu El pe cruce-n locul meu. 

Chinul Lui Ţi-a străpuns inima 

Și durerea Lui a fost şi-a Ta. 

Cine poate înţelege cum de L-ai lăsat 
Pradă răilor Lui duşmani. 


Apoi, în cele negre ceasuri, 
Înainte ca El să moară 

Cea mai adincă rană a fost 
Cînd faţa de EI Tu Ţi-ai ascuns 
Strigat-a EI, zadarnic însă, 

Ai amuţit şi faţa Ţi-ai întors: 
Ca noi să nu murim păcătoşi 

A trebuit El făcut păcat. 


lar la sfirşit Şi-a turnat viaţa 

În moarte pentru noi cei răi 

Ca un mir de nard de mare preţ 
Adus ca jertfă Tatălui. 

Tot ce-ai dorit e împlinit 
Mintuirea e făcută acum 

La inimă Ți-aduce El „copii“ 
Ca rod al suferințelor Lui. 


O, cu cîtă plăcere Te uiţi 

Acum spre Fiul Tău iubit! 

EI, cel mai slăvit dintre toţi 

Stă lîngă Tine pe-al Tău tron. 
Şi-n inima noastră răsună 

O nesfirșită cîntare de laudă 

O, Tată, în Numele lui Isus 
Primește închinare, cinste și slavă. 


Harul Domnului nostru Isus Cristos 


Aşa cum harul lui Dumnezeu s-a descoperit prin 
dăruirea Fiului Său, aşa s-a arătat harul lui Cristos în 
rîvna şi punerea Sa la dispoziţie ca să moară pentru 
păcătoşi. „Căci cunoașteţi harul Domnului nostru Isus 
Cristos. El, măcar că era bogat, S-a făcut sărac 
pentru voi, pentru ca prin sărăcia Lui, voi să vă 
îmbogăţiţi“ (2.Corinteni 8:9). 

Harul lui Isus Cristos se vede deci în următoarele 
două fapte importante: 

1. Era bogat 

2. S-a făcut sărac 

Mai întîi: Era bogat! Din toată veșnicia locuia cu 
Dumnezeu, Tatăl Său, în pace netulburată și bucurie 
veşnică! El era copil la sînul Tatălui, zi de zi desfăta- 
rea Lui, bucurîndu-Se neîncetat înaintea Lui (Proverbe 
8:30). Ar fi mai ușor să numeri stelele decit să des- 
crii aproximativ nesfirșita plinătate a bogăției Lui pe 
care o avea la dispoziţie în cer. 

Ar fi putut să rămină în acest loc de bogăţie și pa- 
ce - departe de griji, suferinţă şi moarte. Ar fi putut 
lăsa omenirea să cadă pină peste cap în stricăciunea 
groaznică, pe care o merita pe bună dreptate. Totuşi 
a preferat să părăsească bucuria şi fericirea cerului 
ca să devină Salvatorul lumii. 

El nu a socotit ca un lucru de apucat să fie deopo- 
trivă cu Dumnezeu, ci a renunţat de bunăvoie (Filipeni 
2:6). A fost gata să schimbe bogăţia cerului cu sără- 
cia pămîntului! El, care era bogat, a vrut să Se facă 
sărac. 

EI S-a făcut sărac mai întîi prin hotărirea de a de- 
veni Om! Acesta era un mare act de înjosire - Dum- 
nezeu ca Om! Dacă un om ar deveni cumva lăcustă 
sau microb, ar fi o slabă asemănare cu ceea ce a 
însemnat pentru Cristos să devină Om. 

Apoi nu a intrat în această lume ca un Om adult. 
Creatorul tuturor lucrurilor S-a născut în această lu- 
me ca un bebeluş neajutorat (Luca 2:7). Atotputernicul 
susţinător al universului a zăcut ca un copilaş neaju- 
torat în braţele mamei Lui! 


Și să nu uităm că nu a fost născut cumva de o ma- 
mă bogată sau cu stare, ci de o fată evreică simplă -— 
fecioara Maria. 

Naşterea Lui nu a fost într-un spital steril sau cel 
puţin într-o colibă curată. Nu, El S-a născut într-un 
colţ întunecat dintr-un grajd, avînd drept leagăn o ies- 
le de animale. Ştim că nu a existat loc în han pentru 
El. 

Să Se nască într-un asemenea mod în această lume 
a fost un act de neînțeles, de autoînjosire pentru 
Domnul slavei. Totuşi asta încă nu a fost totul. În loc 
să apară pe scenă ca un Stăpinitor puternic, ca un 
bogat sau ca un demnitar religios influent, El a venit 
ca rob (Filipeni 2:7). El nu a venit ca să | se slujeas- 
că, ci ca El să 5 rara (Matei 20:28). Acela, Căruia 
în vremile trecute [i slujiseră oștile cerești, a venit ca 
să Se facă un slujitor al oamenilor. Şi întrucit acești 
oameni erau robi ai păcatului, El a devenit literal slujito- 
rul acestor robi. 

FI a petrecut cam treizeci de ani în umbră, majori- 
tatea din ei în orașul rău famat Nazaret (Luca 2:39). 
Apoi Şi-a început slujba Sa publică de trei ani (loan 
1:29). 

Nimeni care L-ar fi văzut, n-ar fi recunoscut că El 
era Dumnezeul şi Creatorul întregului univers. EI Îşi 
învăluise slava cu un trup pămintesc. El a devenit ca 
unul dintre noi - totuși cu marea deosebire că nu a 
păcătuit niciodată (1.Petru 2:22). 

A colindat din oraş în oraș, din sat în sat, făcînd 
bine. Orbilor le-a deschis ochii, surzilor le-a redat 
auzul iar muţilor graiul. A vindecat pe bolnavi, Şi-a 
făcut milă faţă de infirmi şi paralitici şi a adus iarăşi 
la viaţă pe morți. 

Totuşi oamenii nu L-au iubit. Propriii Săi fraţi nu 
L-au cunoscut. Vecinii şi-au bătut joc de El. Conducă- 
torii religioşi L-au insultat şi L-au urit de moarte. Dar 
EI a răbdat cele mai amare prigoniri ale păcătoşilor 
față de EI (Evrei 12:3) şi în răutatea lor a găsit doar 
un motiv să le facă şi mai mult bine. 

Ca un străin fără patrie a rătăcit prin această lume, 
pe care o creaseră miinile Lui. El a spus: „Vulpile au 


vizuini „și păsările cerului au cuiburi; dar Fiul omului 
n-are unde-Și pleca capul“(Luca 9:58). Cînd ucenicii 
s-au îndreptat spre căminul lor confortabil, El S-a dus 
în muntele Măslinilor probabil ca să petreacă noaptea 
acolo, neocrotit de vint şi vreme rea (loan 7:53; 8:1). 

În tot acest timp era același Dumnezeu adevărat 
cum fusese din totdeauna; totuși Îşi schimbase viaţa 
cu alta. El părăsise palate de fildeş pentru o lume de 
suferință. EI lăsase locuinţa sfintă în cer și o schim- 
base cu jungia, cu haosul acestei lumi. 

La sfirşitul lucrării Sale publice de trei ani împotrivi- 
rea și ura faţă de El au atins punctul culminant. Con- 
ducătorii religioși erau hotăriţi să scape de El cu orice 
preţ. Şi aşa s-a şi întimplat! 

Mai întîi a fost trădat de unul din ucenicii Săi, luda, 
şi dat în miinile dușmanilor Săi (Matei 26:14,15). Preţul 
s-a ridicat la treizeci de arginţi. O afacere murdară! 
Mintuitorul lumii vîndut cu preţul unui rob! 

De către un alt ucenic, Simon Petru, a fost apoi tă- 
găduit (Matei 26:69-75). 

Ruşinos, trist! Un om muritor se ruşinează de Dom- 
nul slavei! 

Apoi a fost osîndit de Ponţiu Pilat (Matei 27:2). Ne- 
bunească osîndire! Cel nevinovat osîndit de cei împo- 
văraţi de vină! 

Curînd după aceea a fost răstignit de soldaţii romani 
(Matei 27:31). Singurul Om desăvirşit care a trăit vreo- 
dată, a fost pironit pe crucea care era destinată 
ucigașilor! „El a fost ascultător pînă la moarte, şi încă 
moarte de cruce“ (Filipeni 2:8). Era o moarte a rușinii! 

Cel Atotputernic, care a repartizat soarelui, lunii şi 
stelelor traiectoriile lor, a devenit Omul durerii, de la 
Care îţi întorceai fața şi nu-L băgai în seamă (Isaia 
53:3)! Fiul Celui Prea Înalt, care n-ar fi trebuit să 
sufere niciodată, a devenit rege al suferinţei. Cel Sfînt 
care nu a cunoscut păcatul, a devenit jertfă de păcat 
și de vină pentru păcătoşi nelegiuiţi. 

Cînd a atirnat pe cruce, acolo a devenit literal să- 
rac. Dar nu a trebuit să îndure numai suferințe fizice 
prin mina oamenilor, deşi chiar şi numai atit era groaz- 
NIC. 


Totuşi cele mai mari adincuri ale suferințelor Sale 
au fost atinse în cele trei ore de întuneric, cînd a 
trebuit să sufere minia grozavă a lui Dumnezeu pentru 
păcatele noastre (Luca 23:44). Aici a suferit El cel 
mai amar chin, cînd a trebuit să fie părăsit de Dum- 
nezeu, cînd a murit ca Înlocuitor pentru alţii (Matei 
27:46). Acolo a fost aruncată cu putere asupra Lui 
mînia teribilă, care altminteri ar fi trebuit să ne lase 
pe toţi oamenii să ne scufundăm în iad. 

Toate păcatele pe care le-am comis vreodată în 
trecut, pe care le comitem în prezent sau care vor 
mai fi comise în viitor, toate au fost puse asupra lui, 
şi El a murit pentru ele. 

Ar fi cu neputinţă să zugrăvim toată mărimea sufe- 
rinţelor Sale. Nimeni nu le poate măsura, căci au fost 
nesfirșite. 

Acolo la cruce a fost El Păstorul cel Bun care Şi-a 
dat viaţa pentru oile Sale (loan 10:11). Nici unul din cei 
mintuiţi nu va putea pricepe vreodată cit de mare a 
fost puhoiul miniei lui Dumnezeu prin care a trebuit El 
să treacă, cit de întunecoasă a fost bezna pe care a 
trebuit El s-o străbată, ca să poată salva oile Sale 
pierdute. 

Acolo la cruce a fost El Omul care a vindut tot ce 
avea ca să moștenească comoara aflată în ogor (Ma- 
tei 13:44). 

Acolo la cruce a fost EI și negustorul care a vindut 
totul ca să cumpere pentru sine mărgăritarul de mare 
preţ (Matei 13:45,46). 

EI, care era bogat, S-a făcut sărac, ca să răscum- 
pere pentru Sine Însuşi pe omul stricat de păcat. 

Acesta e harul Domnului nostru Isus Cristos! 

John Bunyan a spus: „Tu, Fiul Celui Prea Înalt, ce 
har s-a arătat în devenirea Ta ca Om! Harul Te-a 
adus din cer la noi, harul Te-a făcut să-Ţi lași la o 
parte slava, harul Te-a făcut sărac și cel mai dispre- 
ţuit. Harul a fost cel care Te-a făcut să iei asupra Ta 
așa poveri de nespus: povara păcatului, povara suferin- 
ţei şi povara blestemului lui Dumnezeu. O, Fiule al lui 
Dumnezeu, harul a stat în toate lacrimile Tale, harul 
a ţişnit cu fiece cuvint din gura Ta, iar din coasta Ta 


străpunsă împreună cu sîngele Tău a curs şi har. Ha- 
rul a strălucit cînd ai fost lovit cu biciul, cînd Te-a 
înțepat cununa de spini, și cuiele Ți-au pironit miinile. 
Acesta e cu adevărat har - har, de care se miră 
îngerii, care-i face fericiţi pe păcătoși, care de uimire 
îl reduce la tăcere pe diavol“. 


Mintuire prin har - prin credință 


În capitolul precedent am văzut că harul Domnului 
nostru Isus Cristos L-a făcut să moară pentru noi 
păcătoşii pe crucea Golgotei ca un Înlocuitor. Dar tre- 
buie să adăugăm imediat că moartea Lui nu a fost 
sfîrșitul. El a fost pus într-un mormint împrumutat 
(loan 19:41,42), totuşi în a treia zi a triumfat ca 
biruitor asupra păcatului, morţii şi iadului, înviind din- 
tre cei morţi (1,Corinteni 15:4). Mai tirziu S-a întors 
iarăşi în cer, unde Dumnezeu L-a încoronat cu slavă, 
cinste şi putere (Fapte 1:10; Evrei 2:7). Învierea şi 
înălțarea Sa la cer au fost dovada vizibilă că Dumne- 
zeu a fost deplin satisfăcut de lucrarea de mintuire a 
lui Isus Cristos (Romani 4:25). 

Acum am vrea să ne ocupăm cu chestiunea extrem 
de importantă, anume cum sînt mintuiţi oamenii. 

Lucrarea de mintuire a Domnului Isus a fost deajuns 
ca să salveze pe toţi oamenii; totuşi nu sint şi nu vor 
fi toți mintuiţi. Preţul pe care l-a plătit El a fost sufi- 
cient ca să ispăşească complet toate păcatele comise 
de-a lungul veacurilor; totuşi nu toate aceste păcate 
au fost automat ispăşite. 

Motivul stă în faptul că Dumnezeu nu mintuiește pe 
oameni împotriva voinţei lor. El nu duce pe nimeni în 
cer care nu ar vrea să fie acolo. El nu constringe pe 
oameni să aleagă calea vieţii. 

Aşa că Dumnezeu a trebuit să găsească o cale ca 
cei care vroiau să fie mintuiţi să poată dobindi această 
binecuvintare. În ce fel putea proceda EI? 

Există numai două căi posibile pe care putea apuca 
Dumnezeu: 

1. El ar fi putut vesti că mintuirea e pentru cei care 
ar fi vrednici de ea sau care și-ar ciștiga-o prin pro- 
priile lor eforturi. Aceasta ar fi mintuirea prin fapte. 

2. El ar putea dărui mintuirea Sa acelora care ar fi 
gata s-o primească, dar numai ca un dar complet 
gratuit. Aceasta ar fi mintuirea prin har. 

Dacă El ar fi aplicat primul principiu, ar fi putut de 
exemplu să explice că vor fi mintuiţi cei care: 

a) ţin cele zece porunci. 


b) împlinesc legea împărătească: „Să iubești pe 

aproapele tău ca pe tine însuţi”. 

c) trăiesc conform Predicii de pe munte. 

d) sint botezați. 

e) se alătură unei anumite biserici. 

f) duc o viaţă decentă şi onorabilă. 

g) fac cît de mult bine sint în stare. 

h) dau pentru aceasta o frumoasă sumă de bani. 

Orice osteneală, prin care cineva şi-ar putea ciștiga 
viaţa veşnică, ar intra deci în această rubrică: „Mintuire 
prin fapte“. 

Al doilea principiu - „Mintuirea prin har“ - înseamnă 
pur și simplu că mintuirea ni se dă gratuit, că viaţa 
veşnică ni se dă în mod nemeritat, fără vreo cheltuială 
sau efort, Mintuirea ar fi un dar pentru toți aceia ca- 
re ar fi gata să accepte acest dar. 

Pe care din aceste principii l-a ales acum Dumne- 
zeu? 

Celui Atotputernic I-a plăcut să ofere mîntuirea ca 
un cadou - complet gratuit, ca un dar, pe care omul 
însuşi nu-l poate cîştiga. Următoarele pasaje din 
Scriptură arată aceasta într-un mod convingător: 

„Însă, celui ce lucrează, plata cuvenită lui i se so- 
cotește nu ca un dar, ci ca ceva datorat, pe cind 
celui ce nu lucrează, ci crede în Cel ce socotește pe 
păcătos neprihănit, credința pe care o are el îi este 
socotită ca neprihănire“ (Romani 4:4,5). 

„Fiindcă plata păcatului este moartea: dar daru/ fără 
plată al lui Dumnezeu este viaţa veşnică în Isus Cris- 
tos, Domnul nostru“ (Romani 6:23). 

„Căci prin har aţi fost mintuiţi, prin credință. Şi 
aceasta nu vine de la voi, ci este daru/ lui Dumnezeu. 
Nu prin fapte, ca să nu se laude nimeni (Efeseni 
2:8,9). 

Un cadou - în sens biblic - e ceva care se dă unei 
persoane de către altă persoană, gratis şi fără chel- 
tuială, fără gindul că primitorul ar trebui să fie vrednic 
de aceasta, sau că ar trebui s-o merite şi de aseme- 
nea fără gindul să aştepte pentru asta o compensație. 
În clipa cînd sînt adăugate vreo condiţie şi clauze specia- 
le, încetează să mai fie cadou. Un „cadou“ exclude 


orice ginduri de merit sau vrednicie omenească. 

Dar cum primeşte acum un om păcătos darul miîntu- 
irii? Răspunsul sună foarte simplu: prin credința în 
Domnul Isus Cristos. De peste o sută de ori ni se 
spune în Noul Testament că mintuirea se face prin 
credinţa în Mintuitorul, Domnul Isus Cristos. De pildă: 

„Fiindcă atit de mult a iubit Dumnezeu lumea, încît a 
dat pe singurul Său Fiu, pentru ca oricine crede în El 
să nu piară, ci să aibă viață veşnică (loan 3:16). 

„Cine crede în Fiul, are viaţa veșnică; dar cine nu 
crede în Fiul, nu va vedea viaţa, ci minia lui Dumnezeu 
rămine peste el“(loan 3:36). 

„Adevărat, adevărat vă spun că cine ascultă cuvin- 
tele Mele, şi crede în Cel ce M-a trimis, are viaţă veș- 
nică și nu vine la judecată, ci a trecut din moarte la 
viaţă“ (loan 5:24). 

„Adevărat, adevărat vă spun că cine crede în Mine, 
are viaţa veşnică (loan 6:47). 

„Domnilor, ce să fac ca să fiu mintuit? Ei i-au răs- 
puns: Crede în Domnul Isus, şi vei fi mintuit, tu şi 
casa ta“ (Fapte 16:30,31). 

A crede în Isus înseamnă totuși mai mult ca a so- 
coti numai ca adevărate realităţile istorice despre 
Isus. Ea inseamnă să-ţi recunoşti vina și păcatul. 
Înseamnă să înţelegi că El Şi-a dat viaţa ca Înlocuitor 
pentru păcatele tale. Înseamnă o predare totală a vieţii 
tale Mintuitorului lumii. Înseamnă să-L primeşti perso- 
nal ca Domn şi Mintuitor (loan 1:12). Înseamnă să-l 
deschidem ușa inimii noastre şi să-l îngăduim să vină 
în viața noastră (Apocalipsa 3:20). 

Ce înseamnă să crezi în Domnul isus este asemănat 
uneori cu prima lecţie la cursul de sărituri cu capul în 
apă. Profesorul de înot îl pune pe elev să stea pe 
marginea bazinului şi să se uite spre apă, avind picioare- 
le lipite unul de altul. Apoi trebuie să se aplece în faţă 
pină cînd işi atinge degetele de la picioare cu virful 
degetelor miinilor. Apoi profesorul strigă: „Fă-ţi avînt şi 
lasă-te simplu să cazi în apă!“ La început cam temător, 
elevul acționează cum i s-a spus. Cînd se apropie de 
suprafața apei, ambele braţe îi sînt întinse înainte şi 
restul corpului le urmează în apă. El a executat prima 


lui săritură cu capul și pentru aceasta s-a predat 
complet apei. Nici o bucăţică din el n-a mai rămas pe 
marginea bazinului de înot. Întimplă-se orice, el s-a 
încredinţat apei. 

Aceasta ilustrează ce înseamnă să crezi în Domnul 
Isus Cristos. Este o predare deplină a vieţii tale Lui, 
Mintuitorul lumii; te arunci cu totul în braţele Sale sal- 
vatoare! 

Am spus mai sus.că mintuirea este un dar, care ne 
este dat fără vreo altă condiţie. lar acum explicăm că 
un om trebuie să creadă în Domnul Isus, ca să fie 
mîntuit. Unora poate să li se pară aceasta o contradic- 
ţie. Cum putem armoniza cele două afirmaţii una cu 
alta? 

Răspunsul este după cum urmează: 

1. Credinţa nu e o condiţie prin care omul ar putea 
să merite mintuirea, ci numai primirea, acceptarea 
personală a acestui cadou gratuit. 

2. Credinţa nu e un merit. Un om nu se poate lăuda 
că a crezut în Domnul. E ceva normal ca creatura să 
creadă în Creatorul ei. Întrucît Dumnezeu nu poate 
minţi, ce-ar fi atunci mai raţional! decit să crezi și să 
te încrezi în El? 

3. Prin faptul că cineva se încrede în Cristos, el ex- 
primă faptul că este gata de a se lăsa mintuit prin 
harul lui Dumnezeu. 

Pentru că tocmai vorbim despre credință, am vrea 
să ne referim aici încă la două fapte importante: 

În primul rînd, nu mărimea credinţei noastre e cea 
care contează, ci obiectul credinţei noastre: O credinţă 
tare într-un obiect fără valoare este inutilă. Totuşi 
credinţa simplă în Persoana demnă de aceasta a 
Domnului Isus Cristos lucrează mintuirea sufletului. 

În al doilea rind, credinţa nu trebuie amestecată cu 
fapte proprii pentru mintuire. Noi nu sîntem mintuiţi 
prin credinţa în Domnul Isus și prin fapte bune, ci nu- 
mai prin credinţa în Cristos. Ori e totul prin harul lui 
Dumnezeu, ori atunci nu e nimic prin har, după cum e 
scris: „Şi dacă este prin har, atunci nu mai este prin 
fapte; altfel harui n-ar mai fi har“ (Romani 11:6). 

Faptele şi credinţa sînt două principii care se exclud 


reciproc. Trebuie să accepţi ori pe una, ori pe cealal- 
tă; ele nu se lasă amestecate una cu cealaltă. 

Asta ne duce acum la întrebarea interesantă: „De 
ce nu S-a hotărît Dumnezeu să ne ofere mintuirea pe 
baza faptelor bune?“ Următoarele ginduri vor s-o cla- 
rifice: 

1. Atunci n-ar mai fi nici unul mintuit. Înaintea lui 
Dumnezeu toţi oamenii sînt morți în fărădelegi și pă- 
cate (Efeseni 2:1) și ca urmare nu pot face nici o 
faptă bună pentru El. „Toate faptele noastre bune sînt 
ca o haină minjită“ (Isaia 64:6). Fapte „bune“ poate 
face cineva abia atunci cînd a fost mintuit. 

2. Dacă omul şi-ar putea croi singur intrarea în cer, 
L-ar face pe Dumnezeu datornicul lui. Dumnezeu i-ar 
datora mintuirea ca o răsplată pentru viaţa bună pe 
care a trăit-o. Aceasta ar fi cu neputinţă, căci Dum- 
nezeu nu datorează nimănui nimic (Romani 11:35). 
Omul nu poate niciodată să-l facă pe Dumnezeu 
datornicul lui. 

3. Dacă omul ar putea să se mintuiască singur prin 
propriile fapte sau cu ajutorul caracterului lui bun, 
atunci ar avea ceva cu care să se laude înaintea lui 
Dumnezeu. Dar și aceasta este cu neputinţă (Romani 
3:27). În cer toată cinstea va fi dată lui Dumnezeu. El 
nu va împărţi slava Sa cu făptura miinilor Sale. Ar fi 
un mare prejudiciu pentru armonia cerească, dacă 
acolo ar exista oameni care s-ar lăuda pe sine. 

4. Dacă omul s-ar putea salva singur, ar fi în mod 
vădit propriul lui mintuitor. În acest caz s-ar putea 
închina lui însuși. Aceasta îi este totuşi categoric in- 
terzis prin prima poruncă: „Să nu ai alți dumnezei 
afară de Mine“(Exod 20:3). Dacă omul ar putea 
contribui cît de puţin la miîntuirea lui, s-ar ridica în 
sus pe locul unui co-mintuitor şi ar lua parte la slava 
Domnului Isus ca Mintuitor. Am arătat deja că este cu 
neputinţă. 

5. Gîndul mîntuirii prin fapte bune este apoi exclus 
prin aceea că Dumnezeu a declarat: „Fără vărsare de 
sînge nu este iertare“(Evrei 9:22). Faptele bune nu 
conţin o vărsare de singe. De aceea în ele nu se află 
mintuire. 


6. Cel care crede că ar putea cîştiga cerul prin 
fapte bune, uită că Dumnezeu cere desăvirşire abso- 
lută. Nu ajunge în nici un caz să ţii desăvirșit doar o 
poruncă. Chiar dacă cineva ar putea să ţină desăvirşit 
nouă din cele zece porunci, asta nu i-ar fi de folos. 
Dumnezeu cere ascultare deplină (lacov 2:10). 

7. Chiar dacă un om ar duce de acum încolo o viaţă 
desăvirşită, nici asta nu l-ar salva, căci Dumnezeu 
cere socoteală şi pentru trecutul nostru (Eclesiast 
3:15). Păcatele vieţii lui pină în acest punct ar cere 
totuși ispășire. 

8. A presupune că un om ar putea fi mintuit prin 
propriile iui fapte înseamnă a contesta necesitatea 
lucrării lui Isus Cristos. Dacă mintuirea ar putea fi 
dobîndită prin tărie de caracter sau prin eforturi 
omeneşti, atunci n-ar mai fi fost nevoie să moară 
Cristos (Galateni 2:21). Totuși Scriptura dovedește cu 
toată claritatea că nu există altă cale pentru salvare: 
„Căci nimeni nu poate pune o altă temelie decit cea 
care a fost pusă, şi care este Isus Cristos“(1.Corin- 
teni 3:11). 

9. Ideea că cineva s-ar putea mintui singur sau cel 
puţin să contribuie cu ceva la mintuirea lui tăgăduiește 
suficiența lucrării lui Cristos (Coloseni 3:11b). „Există 
din păcate o mare mulţime de bărbaţi şi femei bote- 
zate care mărturisesc că slăvesc pe Cristos, dar care 
în realitate se poartă fără respect faţă de El. Ei dau 
lui Cristos un anumit loc în viaţa lor religioasă, totuşi 
nu locul pe care l-a prevăzut Dumnezeu pentru El. 
Cristos nu este „totul în toţi (toate)“ pentru sufletele 
lor. Nu, este Cristos și biserica lor - Cristos şi tai- 
nele - Cristos şi preoții lor - Cristos și propria lor 
pocăință - Cristos şi propria lor neprihănire - Cristos 
şi propriile lor rugăciuni - Cristos și propria lor sin- 
ceritate şi dărnicie, pe care se sprijină sufletele lor“- 
Ryle. 

10. În legătură cu mîntuirea, ca în orice altă privință, 
e valabil faptul că Dumnezeu trebuie să aibă întiieta- 
tea, locul Dătătorului. Aşa a învățat de pildă Domnul 
Isus: „Este mai ferice să dai decit să primeşti” (Fapte 
20:35). Şi întrucit aşa este, Dumnezeu va deţine 


totdeauna locul Celui care dă şi binecuvintează. El dă 
și omul primește. 

11. Întrucît Cristos a săvirşit lucrarea de mîntuire, 
omul nu-i mai poate adăuga nimic. Unei lucrări împiini- 
te în chip desăvirşit nu i se mai poate adăuga nimic. 
Isus Cristos nu a venit în această lume ca să ajute la 
mintuirea păcătoșilor, ci ca să-i mintuiască (1.Timotei 
1:15), 

Gindul că oamenii pot fi mintuiţi prin faptul că ţin 
Legea e larg răspîndit, dar nu are nici o bază scriptu- 
rală. Dumnezeu nu a dat Legea ca un mijloc de mintu- 
ire. De asemenea, El nu a intenţionat niciodată ca 
oamenii să o folosească ca o scară spre cer. Dimpo- 
trivă chiar, Legea a fost dată să descopere păcatul 
din viaţa noastră. Scopul Legii a fost să aducă înaintea 
ochilor oamenilor ca într-o oglindă marea lor stricăciu- 
ne, ca ei să se întoarcă la Domnul şi să ceară har 
de la FI. „Ba încă şi Legea a venit ca să se înmulțească 
greșeala“ (Romani 5:20). „Căci nimeni nu va fi socotit 
neprihănit înaintea Lui prin faptele Legii, deoarece prin 
Lege vine cunoștința deplină a păcatului“ (Romani 3:20). 
Legea a fost dată ca să închidă gura oamenilor, să le 
dovedească că sint păcătoşi şi să-i facă să se pocăias- 
că la picioarele Domnului (Romani 3:19). „Harul nu poate 
începe cu noi decit cînd Legea ne-a adus la tăcere“ - 
C.].Scofield. 

Cu toate că ne-am dat osteneala să explicăm clar 
că mintuirea nu se face prin fapte bune, trebuie totuși 
să declarăm la fel de limpede că sîntem mintuiţi pen- 
tru fapte bune (Efeseni 2:10). Faptele bune nu sînt ră- 
dăcina mintuirii, ci roada ei (Tit 2:14). Credinţa e cea 
care dă sufletului mintuire; apoi mintuirea e cea care 
dă naştere în suflet la fapte bune. 

Apostolul lacov accentuează tocmai această faţă a 
adevărului (lacov 2:14-26). El cere fapte bune ca un 
semn că cineva a fost îndreptăţit prin credință. Credinţa 
însăși e nevăzută, totuși faptele bune sint arătarea 
vizibilă a credinţei adevărate. Cineva poate mărturisi că 
are credință, dar dacă viaţa lui nu e caracterizată de 
fapte bune, atunci credinţa lui nu e autentică. La fel 
cum trupul fără duh e mort, la fel credinţa fără fapte 


e moartă. Dacă credinţa nu dă naștere la fapte bune, 
atunci nu e altceva decit o mărturisire goală de pe 
buze. 

Încă un ultim punct important! Faptele bune ale unui 
credincios vor fi din belşug răsplătite cîndva (1.Corin- 
teni 3:14). Deşi ele nu contribuie cu nimic la salvarea 
unui om, vor contribui totuși în mare măsură la bucu- 
ria lui din cer. 

Da, aşa e harul lui Dumnezeul El salvează pe oameni 
în chip desăvirşit, gratuit şi fără plată, fără vreo faptă 
din partea lor - numai prin credinţa în Fiul Său. El le 
dă apoi putere să săvirșească fapte bune pentru El și 
îi și răsplăteşte că le fac! 


„Pentru ca voi să vă imbogăţiţi 


Cind cineva devine creştin, atunci devine imediat ne- 
măsurat de bogat. Nu în lucrurile materiale, care du- 
rează numai în viaţa aceasta scurtă, ci bogat în bine- 
cuvîntări duhovnicești, care durează pentru toată veş- 
nicia. 

„După bogăţia harului Său“ - este expresia pe care 
o foloseşte apostolul Pavel ca să descrie plinătatea 
acestor bogății inepuizabile. De ele are parte cel pă- 
cătos care-şi pune încrederea în Cristos. 

Cind cineva se convertește, atunci Îl primeşte pe 
Cristos ca pe Domnul și Mintuitorul lui. Şi prin faptul 
că Îl acceptă, primeşte imediat tot binele pe care-l 
poate da Dumnezeu. În Cristos cineva poate afla 
întrega plinătate a bogăției cerești. 

Dindu-L. pe Cristos, Dumnezeu ne-a dăruit cel mai 
mare dintre toate darurile. Și pentru că deja ne-a dat 
acest cel mai înalt dar, nu va reţine restul. 

„EI, care nu a cruțat nici chiar pe Fiul Său, ci L-a 
dat pentru noi toţi, cum nu ne va da fără plată, 
împreună cu EI, toate lucrurile?“ (Romani 8:32). 

Care sînt acum bogăţiile ce aparțin aceluia care s-a 
încredințat Domnului Isus? 

1. Mai înainte de orice e miîntuit! Salvat de pedeapsa 
păcatului (Romani 8:1), precum şi de puterea lui (Ro- 
mani 6:14). 1 se promite apoi că într-o zi va fi eliberat 
chiar de simpla prezenţă a păcatului (î.loan 3:2). Ca 
să fii salvat pe vecie de chinurile iadului, este o 
mîntuire așa de minunată, că nu i s-ar putea acoperi 
valoarea cu tot aurul şi argintul acestei lumi. 

2. Apoi e născut din nou sau „născut de sus“ (Tit 3: 
5,6). La prima lui naștere s-a născut cu o natură căzu- 
tă şi incurabil stricată. Dar la naşterea din nou primeşte 
o natură cu totul nouă - viaţa din Cristos: Cine ar 
putea măsura valoarea unei asemenea binecuvîntări? 

3. Apoi a fost îndreptățit (socotit neprihănit) (Romani 
5:1). Asta înseamnă că Dumnezeu Însuși l-a declarat 
ca neprihănit, drept. În loc să umble mai departe cu 
zdrenţele murdare ale propriei lui autoindreptăţiri, 
acum a fost îmbrăcat cu neprihănirea lui Dumnezeu. 


Poziţia lui înaintea lui Dumnezeu e atit de desăvirșită, 
încît nimeni nu-l mai poate osîndi vreodată (Romani 
8:33). El este acum în Cristos cu mult mai bun decit 
ar fi putut fi vreodată în Adam - chiar dacă acesta 
n-ar fi păcătuit niciodată (Romani 5:15-21). Valoarea 
unei asemenea graţieri se află deasupra oricărei descri- 
eri omeneşti! 

4. El e mintuit, răscumpărat de pe piaţa de robi ai 
păcatului (Coloseni 1:13). lar dacă cuiva acest fapt nu i 
se pare măreț şi copleşitor, atunci să-și amintească 
că preţul pentru această mintuire a fost sîngele 
scump al lui Cristos (1.Petru 1:18,19). A putut Domnul 
cerului și al pămîntului să Se îngrijească într-atita de 
un păcătos încît a fost gata să plătească un așa mare 
preț? Da, a putut! Ar trebui să ne gindim odată la 
aceasta! 

5. Credinciosul primeşte iertarea păcatelor lui (Efe- 
seni 1:7). Cît e de departe apusul de răsărit, aşa de 
departe a aruncat Dumnezeu de la El păcatele noastre 
(Psalm 103:12). El a făgăduit că nu-și va mai aminti 
niciodată de ele (Evrei 8:12). Chiar şi îngerii se pot 
mira de dovedirea unui asemenea har! 

6. El este acum însă împăcat cu Dumnezeu (Romani 
5:10). Între e! şi Dumnezeu nu mai e dușmănie. La 
crucea de pe Golgota a fost încheiată pacea prin 
sîngele lui Isus Cristos. Domnul Isus a decis acolo 
problema păcatului odată pentru totdeauna. O aseme- 
nea pace este de nepreţuit şi nu se poate plăti. 

7. Creştinul e sfinţit (1.Corinteni 1:2). Asta înseamnă 
că Dumnezeu l-a despărțit de lume ca de acum să-l 
aparțină. Asta înseamnă că Dumnezeu ar vrea să-l 
facă pe cel credincios să se asemene tot mai mult cu 
chipul lui Cristos. Dumnezeu Se bucură aşa de mult 
de Fiul Său iubit, încît ar vrea să facă încă pe mulţi 
asemenea Lui. Un asemenea har îl face pe cel sfinţit 
să strige: „Ce ocean de dragoste!“ 

8. Fiecare credincios a fost botezat prin Duhul Sfint 
într-un Trup al lui Cristos (1.Corinteni 12:13). El devine 
un mădular al adevăratei Biserici a lui Isus Cristos, 
ceea ce pentru oștile cerești este un învăţămint intui- 
tiv despre felurita înțelepciune a lui Dumnezeu (Efeseni 


3:10). El aparţine acum și miresei lui Cristos, o poziţie 
care exprimă mai multă profunzime și afecţiune, decit 
ar putea vreodată să descrie o limbă omenească. 

9. Ca arvună pentru moștenirea care va urma i s-a 
dat credinciosului Duhul Sfint (Efeseni 1:14). La fel de 
sigur cum i s-a dat Duhul Sfint, tot aşa va primi oda- 
tă şi partea de moștenire cerească. El poate încă de 
acum să fie așa de sigur de cer, ca şi cînd ar fi deja 
acolo. Așa lucrează harul lui Dumnezeu pentru cei ce 
se încred în Mintuitor. 

10. Duhul Sfint este dat și ca o pecete pentru pro- 
prietatea lui Dumnezeu. Nici o creatură n-ar putea fi 
vreodată caracterizată mai împărăteşte. Prin darul 
Duhului Sfînt credinciosul a fost pecetluit de Dumne- 
zeu ca să fii proprietatea Împăratului împăraţilor. Cine 
altul decît Dumnezeu ar fi putut acţiona atit de bogat 
în har față de niște făpturi aşa de nevrednice ca 
oamenii? 

11. Încă mai uimitor e faptul că Duhul Sfint locuiește 
în credincios (1.Corinteni 6:19). Ce gind că o Persoană 
a divinității Şi-a făcut locuinţa într-un creştin! Totuşi 
Scriptura ne învaţă anume că toate cele trei Persoane 
ale Dumnezeirii locuiesc în cel credincios. Trupul lui e 
Templul Duhului Sfint (1.Corinteni 6:19). Inima lui e 
locuinţa lui Cristos (Efeseni 3:17; Coloseni 1:27) şi în 
el locuiește și Dumnezeu Tatăl (Efeseni 4:6). 

12. El a fost făcut plăcut în Cel Preaiubit (Efeseni 
1:6). El stă acum înaintea lui Dumnezeu în toată grația 
Fiului Său Preaiubit. 

„Am fost adus aşa aproape de Dumnezeu 

Aşa aproape de inima Lui 

Că n-aş putea fi mai aproape 
Acum Îi sînt exact la fel de aproape 
Ca propriul Său Fiu Preaiubit!“ 

El posedă această minunată poziţie înaintea lui Dum- 
nezeu prin Cristos. Şi el va fi primit exact atita timp 
de către Dumnezeu cit şi Cristos va fi primit - veşnic! 

13. El este făcut desăvirșit în Cristos (Coloseni 2:10). 
Asta înseamnă că el posedă în Fiul lui Dumnezeu totul, 
ca să fie potrivit pentru cer. Poziţia lui în Cristos n-ar 
putea fi mai desăvirşită. După convertirea lui ar putea 


duce o viaţă de credincioşie și devotament față de 
Dumnezeu, totuși asta nu l-ar face mai potrivit pentru 
cer. l-ar fi într-adevăr bucuria lui în cer şi i-ar spori 
răsplata în cer, totuși capacitatea lui pentru cer se 
bazează exclusiv pe faptul că el este în Cristos. Nimic 
nu mai poate îmbunătăţi această poziţie desăvirşită. 

14. Credinciosul este un copi! al lui Dumnezeu (loan 
1:12). El poate să se uite la Dumnezeul întregului uni- 
vers și să-L numească „Tatăl meu“. Nici o legătură 
de rudenie din lumea aceasta nu se poate compara cu 
a fi un copil al lui Dumnezeu Tatăl. El devine în plus 
un mădular în familia universală a lui Dumnezeu. Toţi 
creştinii adevăraţi sînt acum fraţii şi surorile lui în 
Cristos. Aceşti oameni sînt sarea pămintului, şi este 
una din marile bucurii ale acestei vieţii să se bucure 
de părtășia lor. 

15. El a fost primit de Dumnezeu ca fiu (Galateni 
4:4-7). El este nu numai un copil înlăuntrul familiei, ci 
în același timp un fiu major. El nu va fi tratat ca unul 
care are nevoie de un tutore, ci ca o persoană adultă, 
care e înzestrată cu toate privilegiile și responsabilită- 
ţile unui membru de familie major. Harul s-ar fi putut 
declara mulţumit și cu mai puţin, eliberîndu-i numai pe 
oameni de iad. Totuși: „Dar unde s-a înmulțit păcatul, 
acolo harul s-a înmulţit şi mai mult“ (Romani 5:20). 

16. Credinciosul e iubit de Dumnezeu la fel de mult 
ca și Cristos. N-am îndrăzni să pronunțăm ceva atit 
de măreț dacă nu ar declara-o Biblia. În „Rugăciunea 
de Mare Preot“ a Domnului nostru Isus El spune: 
„+. Şi că i-ai iubit, cum M-ai iubit pe Mine“ (loan 17:23b). 
Noi putem cu adevărat să spunem: O, asemenea dra- 
goste depășește priceperea noastră! 

17. Copilul lui Dumnezeu primește viață veșnică (loan 
5:24). Viaţa veşnică înseamnă: Viaţa Domnului Isus. Nu 
e ceva pe care creștinul s-o primească de abia cînd moa- 
re, ci devine posesia lui în clipa cînd crede în Cristos. 
Și ea nu se va sfirși niciodată. Toată fericirea și toate 
bucuriile acestei lumi nu pot fi comparate cu valoarea ei. 

18. Creştinul este un moștenitor al lui Dumnezeu şi 
un comoştenitor cu Isus Cristos (Romani 8:17). Tot ce 
posedă Dumnezeu împarte cu ai Săi. Ni se pare de 


necrezut, totuşi este absolut adevărat, astfel că chiar 
cel mai simplu credincios poate spune: „Totul este al 
meu, dar eu sînt al lui Cristos, iar Cristos este al lui 
Dumnezeu“ (vezi 1.Corinteni 3:22,23). Chiar dacă un 
om şi-ar da toată bogăţia casei lui crezind că o să 
poată moșteni această binecuvintare, ar afla că n-ar 
putea ajunge în acest fel la valoarea acestei moșteniri. 

19. Credinciosul are prin rugăciune acces la Dumne- 
zeu (Efeseni 2:18). La orice oră din zi şi din noapte 
poate să aibă audienţă la atotputernicul Stăpinitor al 
universului. Oamenii acestei lumi socotesc ca un privi- 
legiu extraordinar chiar şi numai odată în viaţa lor să 
poată fi primiţi de un rege sau de un preşedinte. Cu 
cît mai mare este însă privilegiul copiilor lui Dumnezeu! 

20. El este obiectul grijii continue a Domnului ca Admi- 
nistrator al problemelor lui și Mare Preot (î.loan 2:1; 
Evrei 10:21,22). Ce minunat e să ştii că în cer Cristos 
intervine neîncetat pentru ai Săi. FI reduce la tăcere pe 
acuzator (piriş) prin faptul că impune rezultatele lucrării 
Sale de ispășire şi întimpină pe poporul Său în orice 
nevoie cu har nou. 

21. Creştinul este și un preot al lui Dumnezeu (1.Pe- 
tru 2:5,9). El este privilegiat să aducă jertfe duhovni- 
ceşti - închinarea lui, viața lui şi tot ce posedă. Lui i s-a 
dat o deosebit de mare cinste să vestească virtuțile 
Aceluia care l-a chemat din întuneric la lumina Sa 
minunată. 

22. Copilul lui Dumnezeu a devenit un cetățean al ceru- 
lui (Filipeni 3:20). Dacă şi pe pămint oamenii sînt mîndri 
de naționalitatea lor, cu cît mai mult se poate bucura 
creştinul de faptul că adevărata lui patrie e cerul şi că 
aici și acum poate fi un ambasador al Împăratului 
împăraților și al Domnului domnilor (2.Corinteni 5:20). 

23. Credinciosul e predestinat să fie proslăvit impreună 
cu Cristos. Dintre toate binecuvintările, aceasta este poa- 
te cea mai uimitoare. Fiecare copil al lui Dumnezeu e 
destinat să fie cu și ca Cristos - pe veci! Cinstea pe 
care a dat-o Dumnezeu Domnului Isus ca răsplată 
pentru minunata Lui lucrare de mintuire, pe această 
cinste o împarte Domnul Isus cu poporul Său (loan 
17:22). Acest adevăr este aşa de minunat încît cuvintele 


omeneşti nu-l pot zugrăvi. Dar asta face din oameni 
niște adoratori şi nişte închinători. 

24. Creştinul devine într-o zi public prezentat ca fiu 
al lui Dumnezeu (î.loan 3:2). Lumea de acum nu-l înțele- 
ge. Ea nu-l preţuieşte. Nici nu ştie de fapt cine este el 
cu-adevărat. Totuşi cînd va reveni Cristos cu putere şi 
slavă mare, atunci se va întoarce împreună cu E! şi 
poporul Său. Un univers uimit va recunoaşte atunci că 
creştinii care au fost odată batjocoriţi, în realitate erau 
fiii lui Dumnezeu. 

Acestea sînt doar citeva din acele bogății scumpe pe 
care le-a pregătit Dumnezeu pentru cei ce-l iubesc. 
EI va arăta în veacurile viitoare prin Cristos poporului 
Său nemărginita bogăţie a harului Său (Efeseni 2:7), 
Meditează la asta! Însuși Dumnezeu va avea nevoie de 
toată veșnicia ca să descopere comorile bogățiilor Sale 
măreţe, pe care le-a pregătit pentru copiii Săi. 

Pînă atunci cel mai bun lucru pe care-l putem face 
e să spunem cu apostolul Pavel: „Binecuvintat să fie 
Dumnezeu, Tatăl Domnului nostru Isus Cristos, care 
ne-a binecuvintat cu tot felul de binecuvintări duhovni- 
cești în locurile cereşti, în Cristos“ (Efeseni 1:3). 


Siguranță 


Este cu putinţă să știm încă de pe acum dacă cine- 
va e mintuit și în drum spre cer? 

Ca să răspundem la această întrebare trebuie mai 
întîi să scoatem în evidenţă că o asemenea siguranţă 
a miîntuirii ar fi imposibilă dacă mintuirea s-ar face 
prin fapte. Nimeni n-ar putea fi sigur dacă a făcut 
destul de multe fapte bune. lar în caz că mintuirea 
s-ar baza pe ducerea unei vieţi desăvirşite, n-ar pu- 
tea să fie niciodată sigur că va corespunde în conti- 
nuare acestei cerințe. 

Cei ce cred că mintuirea depinde de caracterul lor 
personal sau de faptele lor bune fac ca acest lucru să 
se vadă în acţiunile ior. Cînd cineva cu această atitu- 
dine este întrebat dacă e mintuit, el va răspunde 
probabil: „Lucrez la asta“. Cu alte cuvinte, el se 
gîndeşte că trebuie să-şi cîștige mintuirea, şi nu că o 
poate primi ca un dar fără plată. 

Dacă altcineva e întrebat: „Vei ajunge odată în cer?“ 
El răspunde: „Asta o s-o aflu de abia după moarte“. 
El trăieşte în închipuirea că Dumnezeu va pune pe 
cîntar pe un taler faptele bune şi pe celelălalt cele re- 
le și că-l va judeca după cum trage cîntarul. 

Unui al treilea om i se pune aceeași întrebare și el 
răspunde: „Sper“ sau „Cred“ sau „Sint la fel de bun 
ca alţii“. Toate aceste răspunsuri arată că cineva se 
străduieşte să ciștige favoarea lui Dumnezeu şi că to- 
tuși nu are o siguranţă puternică a mintuirii. 

Deoarece mintuirea noastră se face pe baza harului, 
se poate ști într-adevăr dacă cineva e mintuit - şi 
asta cu cea mai deplină siguranţă. 

„De aceea moştenitori sînt cei ce se fac prin credinţă, 
pentru ca să fie prin har, şi pentru ca făgăduinţa să 
fie chezăşuită pentru toată săminţa“ (Romani 4:16a). 

Singura cale prin care Dumnezeu a putut da omenirii 
o mintuire sigură, a fost prin har, prin credinţă. 

Mintuire prin credinţă înseamnă că totul se bazează 
pe Dumnezeu şi nimic nu depinde de noi oamenii. Dar 
dacă totul se bazează exclusiv pe Dumnezeu, atunci 
nu există eşec. 


Mintuire prin har înseamnă că viaţa veşnică este un 
dar. lar cînd cineva ia un dar, atunci știe precis că 
l-a primit. Atunci nu există loc pentru vreo îndoială 
oarecare. 

Mintuirea prin har se întemeiază pe lucrarea săvirșită 
de Cristos. Deoarece E! a indeplinit deja lucrarea, omul 
nu mai trebuie s-o facă el, ci primește pur și simplu 
ceea ce Cristos a făcut pentru el. 

Pavel a știut că era mintuit. El a spus: „Știu în cine 
am crezut. Și sint încredinţat că El are putere să pă- 
zească ce l-am încredinţat pînă în ziua aceea“(2.Ti- 
motei 1:12). Vezi şi Tit 3:5. 

Şi credincioşii din Efes au știut că erau mintuiţi, căci 
Pavel le-a scris: „Căci prin har aţi fost mintuiţi, 
prin credință” (Efeseni 2:8). 

De fapt în Epistolele Noului Testament li se vorbește 
tuturor credincioşilor în modul acesta ca unora care 
sînt mintuiţi și ştiu aceasta. 

Celor care susţin şovăielnic că mintuirea ar trebui 
totuși să fie legată în vreun fel de fapte bune, li se 
pare ca o aroganță cind un creştin spune despre sine 
că e miîntuit. De fapt, dacă mintuirea s-ar baza cît de 
puţin pe ceea ce este un om în sine însuşi, sau pe 
ceea ce a făcut, atunci ar fi într-adevăr o cutezanţă 
nemaipomenită să spui că ai viață veșnică. 

Întrucît însă mintuirea este din har, aici nu e vorba 
de cutezanţă. Dwight L. Moody, cunoscutul evanghelist 
american, era conştient de asta cînd a spus: „Nu mă 
ruşinez să spun că sînt un om convertit; nu e meritul 
meu!“ 

Mai degrabă se fac vinovaţi de cutezanţă cei ce tă- 
găduiesc că cineva poate fi sigur de mintuirea lui. Ei 
pur şi simplu Îl contrazic pe Dumnezeu. El a spus că 
omul poate şti asta (î.ioan 5:13). Dar ei spun că asta 
nu-i cu putinţă, făcindu-L astfel pe Dumnezeu minci- 
nos (1.loan 5:10). 

Prin ce poate atunci un creștin să știe dacă are viață 
veşnică? Cum poate el să fie sigur că e mintuit? 

Răspunsul ar fi pe scurt: Siguranţa mintuirii vine 
prin Cuvintul scris al lui Dumnezeu. 

Să explicăm aceasta mai exact. Cînd Dumnezeu a 


hotărit Evanghelia harului în inima Sa, a dorit ca aceia 
care s-au încrezut în Fiul Său să știe fără cea mai 
mică umbră de îndoială că au trecut din moarte la viaţă. 
Cum putea s-o facă cel mai bine? Ce lucru ar fi fost 
cel mai cu nădejde în acest univers pe care să se 
poată baza nădejdea mintuirii? 

Cel mai de nădejde și mai sigur lucru din întregul 
univers e Cuvintul lui Dumnezeu. Cînd Dumnezeu spune 
ceva, atunci e și adevărat. Sint excluse toate erorile, . 
înşelătoriile şi răstămăcirile . Cerul şi pămintul vor tre- 
ce, dar Cuvintul Lui nu va trece (Marcu 13:31). El este 
fixat pe veci. El rămine fidel faţă de sine însuși şi faţă 
de promisiunile Lui. Este cu neputinţă să fie vreodată 
deziluzionat cineva care s-a încrezut în El! 

Din acest motiv Dumnezeu S-a hotărit să ne dea 
această siguranţă prin Cuvintul Său, Biblia. În Biblie EI 
ne-a dat garanția scrisă că oricine crede în Fiul lui 
Dumnezeu are viața veșnică. 

„V-am scris aceste lucruri ca să știți că voi, care 
credeţi în Numele Fiului lui Dumnezeu, aveți viaţa veș- 
nică" (1.loan 5:13). 

Cu alte cuvinte Biblia a fost dată de Dumnezeu pen- 
tru ca toţi cei ce cred în Cristos să poată ști că sînt 
mintuiţi. 

Cînd cineva s-a încredinţat lui Isus ca Domn şi 
Mintuitor, atunci poate să ştie că are viaţa veşnică. 
Prin ce se poate şti? Pentru că Domnul o spune în 
Cuvintul Său. Nimic n-ar putea fi mai sigur ca asta. 

La mulţi oameni însă dificultatea în ce priveşte sigu- 
ranța mintuirii stă în faptul că ea se bazează pe sen- 
timentele lor. Ei cred că o să experimenteze emoţii 
tainice dacă o să se încreadă în Isus. Ei socotesc că 
prin trupul lor ar trebui să treacă o radiație de căldu- 
ră. Ei aşteaptă ceva ca nişte impulsuri electrice care 
să facă ca înlăuntrul lor să sune niște clopoței de 
bucurie. Dacă nu se întîmplă asta, aceşti bieţi oameni 
cred că nu sînt mîntuiţi! 

Ei ar trebui însă să-şi reamintească că Biblia nu 
spune niciodată că cineva ar trebui să-şi simtă miîntu- 
irea. Ei caută ceva ce Dumnezeu n-a promis niciodată. 

Ei ar trebui să aibă înaintea ochilor faptul că senti- 


mentele sînt un conducător foarte nesigur pe care nu 
te poţi baza, întrucit se pot schimba din ceas în ceas. 
O siguranţă a mintuirii, care s-ar baza pe un aseme- 
nea fundament nesigur, ar fi socotită ca nedreaptă. 

Ei ar trebui apoi să fie în clar că, așa cum s-a ex- 
primat odată dr. Scofield, îndreptăţirea se face prin 
Dumnezeu Însuși şi nu prin sistemul nervos al credin- 
ciosului. Ea este o realitate fixată în cer și nu produsă 
de oarecare emoţii sentimentale din corpul omenesc. 

Desigur că se poate şi întimpla ca o convertire să 
fie adesea urmată de sentimente de bucurie. Cine din- 
tre noi nu s-ar simţi fericit ştiind că e mintuit? Dar 
adevărul e că nu aceste sentimente de bucurie sînt 
cele care ne spun că sîntem mintuiţi, ci mai degrabă 
faptul că sîntem mintuiţi ne face așa fericiţi, știința 
care se bazează pe Cuvintul lui Dumnezeu cel nes- 
chimbat. 

Nu sentimentele de bucurie au fost acelea care au 
dat siguranţă tilharului de pe cruce că e mintuit. Nu, 
trupul lui era chinuit de dureri. El a ştiut-o, pentru că 
L-a auzit pe Cristos spunînd: „Astăzi vei fi cu Mine în 
rai“(Luca 23:43). Siguranţa lui s-a bazat în întregime 
pe Cuvintul Domnului. 

Singura deosebire între e! și credincioşii din zilele 
noastre constă în aceea că noi nu percepem glasul lui 
Isus. În timpul nostru Dumnezeu dă siguranța mintuirii 
prin Cuvîntul Său scris, Biblia. 

Desigur că nu numai Cuvintul lui Dumnezeu ne mijlo- 
ceşte această siguranță a mintuirii. Îndată ce creştem 
în viaţa de credință găsim şi altă confirmare a acestei 
siguranţe în: 

1. Dragostea faţă de fraţii noştri în Cristos (1.loan 

3:14). 

2. O nouă aversiune față de păcat (Matei 6:13). 

3. O nouă dorință după sfinţenie (1.loan 2:3). 

4. O sete după Cuvintul lui Dumnezeu (1.Petru 2:2). 

5. O conştiență a călăuzirii lui Dumnezeu, etc (Ro- 

mani 8:14). 

Dar în clipa cînd un om se încrede în Domnul Isus, 
poate ști cu siguranţă că e mintuit, deoarece Biblia, 
Cuvîntul lui Dumnezeu spune așa. 


Siguranță veşnică 
3 3 


Stăm acum în faţa întrebării extrem de importante, 
și anume dacă mintuirea are valabilitate pentru veşni- 
cie, sau dacă un copil al lui Dumnezeu poate iarăși să 
o piardă. Există oameni care sint convinşi că un om 
cu adevărat mintuit nu mai poate fi pierdut. 

Alţii în schimb găsesc că aceasta este o învățătură 
foarte periculoasă care ar putea încuraja pe unii creş- 
tini la o viaţă în păcat. Ei explică că mintuirea cuiva 
depinde în cele din urmă de modul cum trăieşte și că 
prin păcătuire viaţa veșnică s-ar putea pierde. 

Totuşi, dacă cineva înţelege într-adevăr Evanghelia 
harului lui Dumnezeu, va vedea curînd că primul punct 
de vedere amintit este cel corect. Oricine este mintuit 
cu adevărat, este salvat pe veci şi nu mai poate fi 
pierdut. 

În cele ce urmează iată citeva pasaje care învață că 
credinciosul poate să fie sigur pe totdeauna: 

1. Mai întii fiecare copil al lui Dumnezeu a fost ales 
în Cristos înainte de întemeierea lumii (Efeseni 1:4). 
Această alegere și predestinare prin Tatăl ceresc ga- 
rantează mintuirea finală a păcătosului și păzirea lui 
veşnică (Romani 8:30). Vezi aici şi loan 6:37. 

2. Mintuirea nu se bazează niciodată pe ceea ce fa- 
cem noi pentru Dumnezeu, ci exclusiv pe ceea ce a 
făcut El pentru noi. Ea se bazează pe lucrarea săvirșită 
de Domnul Isus pe cruce. Aceasta a fost o lucrare 
desăvirșită; prin această jertfă a făcut El desăvirşiți 
pentru totdeauna pe ai Săi (Evrei 10:14). Nu mai e 
nimic de adăugat lucrării Sale (Evrei 10:18). Cine pune 
deci la îndoială siguranța veşnică a credincioșilor 
contestă prin aceasta deplina suficiență a jertfei de 
ispășire a lui Cristos. Primirea credincioșilor de către 
Dumnezeu se bazează numai pe Isus Cristos şi nu pe 
personalitatea credinciosului. Ea este la fel de veșnică 
ca și Cristos Însuşi. 

3. Dumnezeu ştia deja totul despre noi înainte de a 
ne mintui. El știa de toate păcatele noastre pe care le 
vom fi comis vreodată, şi totuşi ne-a mintuit. Cind 
Domnul Isus a murit, El a murit pentru toate păcatele 


noastre - cele trecute, prezente și viitoare. Din acest 
motiv pedeapsa pentru toate păcatele a fost deja plă- 
tită odată. Dumnezeu nu va cere de două ori plătirea 
lor, mai întii din mina lui Cristos și apoi încă o dată 
din miinile credincioşilor. Asta ar fi nedrept, şi Dum- 
nezeu nu poate acţiona nedrept. 

4. După cum am văzut deja, mintuirea este un dar. 
Dumnezeu nu dăruieşte azi ceva ca miine să ia înapoi. 
„Căci lui Dumnezeu nu-l pare rău de darurile și de 
chemarea făcută“ (Romani 11:29). 

5. Mintuirea e văzută ca o naştere (loan 3:3). Cînd 
este mintuit cineva, atunci este născut din nou sau 
„născut de sus“. El este de aici înainte un copil al lui 
Dumnezeu (loan 1:12). O naştere este definitivă, căci 
îndată ce a avut loc, nu mai poate să fie anulată sau 
revocată. Un copil poate într-adevăr să-și supere tatăl 
sau chiar să-l necinstească, cu toate acestea legătura 
de rudenie rămîne în picioare. 

La fel este şi cu nașterea din nou. Un creștin poate 
păcătui şi întrista inima lui Dumnezeu, totuși Dumne- 
zeu rămine Tatăl lui. Aceasta este exprimat foarte 
clar în î.loan 2:1: „...Dacă cineva a păcătuit, avem la 
Tatăl un Mijlocitor...“ El este și rămîne Tatăl nostru, 
chiar cînd păcătuim. Păcatul întrerupe într-adevăr 
părtășia cu Dumnezeu, niciodată însă relația strinsă 
de filiaţiune. 

6. La fel de puţin cum ar putea un credincios să se 
salveze pe sine însuși, tot astfel nu se poate păstra, 
menţine singur. Cînd Galatenii au încercat să facă 
asta, apostolui Pavel i-a întrebat: „Sinteţi așa de ne- 
chibzuiţi? După ce aţi început în Duhul, vreţi să sfirșiţi 
în firea pămintească?“ (Galateni 3:3). 

7. Dumnezeu a plătit un preţ prea mare şi prea 
scump pentru poporul Său, ca să-l poată plăti iarăşi. 
El ne-a mintuit cînd eram vrăjmașii Săi. Ne va lăsa 
oare vreodată să cădem după ce am devenit copiii 
Săi? „Căci, dacă atunci cînd eram vrăjmaşi, am fost 
împăcaţi cu Dumnezeu prin moartea Fiului Său, cu 
mult mai mult acum, cînd sîntem împăcaţi cu EI, vom 
fi mintuiţi prin viaţa Lui“ (Romani 5:10). 

8. Dumnezeu promite credinciosului viață veșnică. Cit 


durează veşnic? Pentru totdeauna. „Eu le dau viaţa 
veșnică, în veac nu vor pieri (loan 10:28). Vezi şi loan 
3:16; 3:36; 6:47. Dumnezeu nu va da niciodată înapoi 
de la promisiunea Sa. 

9. După Romani 8:30 toţi cei care au fost îndreptă- 
țiţi vor fi şi proslăviţi. A fi proslăvit înseamnă a fi pri- 
mit în cer, a dobîndi un trup nou și apoi a fi izbăvit pe 
totdeauna de prezența păcatului. Proslăvirea credincio- 
sului este așa de sigură că Dumnezeu vorbeşte deja 
despre ea ca despre un fapt deja întîmplat: „...Pe aceia 
pe care i-a socotit neprihăniţi, i-a şi proslăvit“. 

10. Mintuirea este o acţiune pe care o îndeplineşte 
Dumnezeu Însuși pentru copiii Săi. El nu promite nu- 
mai să mintuiască, ci să și păzească (2.Timotei 1:12). 

„Acela care a început în voi această bună lucrare o 
va isprăvi pînă în ziua lui Isus Cristos“ (Filipeni 1:6). 

„lar a Aceluia, care poate să vă păzească de orice 
cădere și să vă facă să vă înfățișaţi fără prihană și 
plini de bucurie înaintea slavei Sale... “(uda 24). 

11. Păzirea credinciosului e garantată prin slujba ac- 
tuală a Domnului Isus Cristos care intervine pentru ai 
Săi la dreapta lui Dumnezeu ca Mare Preot și Mijloci- 
tor. 

În loan 17:1-26 Cristos S-a rugat pentru păzirea a 
lor Săi. 

„...Pentru că trăieşte pururea, ca să mijlocească 
pentru ei“ (Evrei 7:25). 

„Avem la Tatăl un Mijlocitor, pe Isus Cristos cel ne-- 
prihănit“ (1.loan 2:1). 

12. Nimic nu poate despărți vreodată pe un credincios 
de dragostea lui Dumnezeu - „nici moartea, nici viaţa, 
nici îngerii, nici stăpinirile, nici puterile, nici lucrurile 
de acum, nici cele viitoare, nici înălțimea, nici adinci- 
mea, nici o altă făptură nu vor fi în stare să ne des- 
partă de dragostea lui Dumnezeu care este în Isus 
Cristos, Domnul nostru“ (Romani 8:38,39). 

13. Duhul Sfint va locui pentru totdeauna în credincios. 
„El vă va da un alt Mingăietor, care să rămină cu 
voi în veac“ (loan 14:16). Vezi şi 1.loan 2:27. 

14. Credinciosul e pecetluit prin Duhul Sfint pînă în 
ziua mintuirii (Efeseni 4:30). Duhul Sfint e „arvuna 


moştenirii noastre, pentru răscumpărarea celor ciîști- 
gaţi de Dumnezeu“(Efeseni 1:13,14). Asta garantează 
slujba Lui pentru copilul lui Dumnezeu pînă ce acesta a 
ajuns în cer. 

Din toate pasajele citate, ar trebui să reiasă clar că 
creştinul e „păzit de puterea lui Dumnezeu prin credin- 
ţă pentru mintuirea gata să fie descoperită în vre- 
murile de apoi“ (1.Petru 1:5). 

A spune că aceasta este o învăţătură periculoasă 
arată o lipsă de înțelegere față de semnificaţia harului. 
Aceasta produce apoi și ideea nebună că imediat ce 
cineva e mintuit, are o dorință puternică după adulter, 
crimă şi alte păcate rele; și că, dacă nu-l! reţine tea- 
ma de pedeapsă, el va face într-adevăr acele lucruri. 

Cum stau lucrurile în realitate? Faptele sînt următoa- 
rele: 

1. În loc să îndemne pe oameni la păcat, învăţătura 
despre siguranţa veşnică dă mai degrabă cele mai pu- 
ternice argumente pentru a fugi de păcat. A ști că 
Dumnezeu ne-a dat o mintuire deplină, gratuită și 
veşnică trezeşte în credincios dorința de a-L sluji pe 
Dumnezeu pe veci. 

Dragostea este un imbold mult mai puternic decit 
teama de pedeapsă. Oamenii vor face din dragoste 
ceea ce nu vor face niciodată din teamă. Dragostea 
leagă de altfel inima ca nimic altceva. „Nu e necesar 
să laşi pe oameni într-o teamă neîncetată de iad ca 
să se poarte cum trebuie. Principala şi cea mai pu- 
ternică premiză pentru ascultare este dragostea. 
O simţire a dragostei lui Dumnezeu va face să creas- 
că în noi dorinţa de a-l plăcea“- Robinson. 

De aceea un creștin nu trăieşte o viaţă sfințită ca 
să-și asigure mintuirea, ci din dragoste pentru Mintui- 
torul lui, care l-a răscumpărat atit de scump. Pentru 
el e o încălcare mai mare să păcătuiască faţă de har 
decit faţă de Lege. 

2. Imediat ce un om e mintuit, primeşte și o natură 
nouă (2.Petru 1:4). În loc să aibă o dorință puternică 
după păcat, creştinul urăște acum păcatul ca niciodată 
înainte. 

Această natură nouă lucrează nu numai o repulsie 


faţă de păcat, dar îl și face pe credincios adinc nefe- 
ricit cînd păcătuieşte. A avea întreruptă părtășia cu 
Tatăl său ceresc este una din cele mai mari tragedii 
din viaţa unui creștin. El simte o ruşine adincă că a 
făcut lucruri care au pricinuit moartea Mintuitorului. El 
experimentează mustrarea unui Tată ceresc iubitor. 
Dar asta înseamnă şi o pierdere de răsplată la scau- 
nul judecății lui Cristos (1.Corinteni 3:15). Deplina părtă- 
șşie cu Domnul va fi restabilită de abia cînd creştinul 
care a greșit își recunoaște vina și se lasă de păcat. 

Desigur că se poate și întîmpla ca cineva să pretin- 
dă că e mintuit şi totuşi să trăiască în păcat. Nu că 
comite doar ocazional păcatul, ci că se încăpăţinează 
conştient într-o viață de păcat. Aici nu e vorba de u- 
nul care a fost mintuit și apoi a pierdut mintuirea. 
Acest om dovedește mai degrabă prin purtarea lui că 
în realitate nu a fost niciodată mintuit. Aici e vorba de 
mărturisirea falsă de pe buze a cuiva care nu a 
experimentat niciodată în viaţa lui harul lui Dumnezeu. 
Dar pentru aceia care s-au încredinţat Mintuitorului 
viu şi iubitor e valabilă promisiunea lui Dumnezeu tare 
ca stinca că îi va duce sigur în casa Tatălui. În cea 
mai deplină încredere pot să-şi revendice pentru sine: 

„În veşnicie numele meu nu va fi şters din palmele 
Lui. 

Numele meu rămine întipărit în inima Sa cu pecetea 
harului Său netrecător. 

Da, voi exista pînă la sfîrșit, conştient de aceeași 
siguranţă veşnică, ca aceia care sînt într-adevăr mai fe- 
riciţi, dar nu mai siguri ca mine - și anume sufletele 
sfinţilor din cer“. 


„Puternică e mina lui Isus 

Pe veci ea mă va apuca; 

Prea mult a făcut El pentru mine 
Ca iar să mă poată lăsa. 
Mîntuitorul meu nu mă lasă; 
aceasta e-ncrederea mea. 


Știu că nimic nu mă poate smulge 
Din mina Lui plină de har. 


lar dacă EI Însuşi o promite 
Să nu mă-ncred în al Său dar? 
[sus al meu pe veci nu mă lasă; 
aceasta e-ncrederea mea“. 


Răspunsul omului la harul lui Dumnezeu 


Cînd cineva devine cu adevărat conştient ce a făcut 
pentru el harul lui Dumnezeu, atunci aceasta îi schim- 
bă întreaga viaţă. El nu va mai fi niciodată același. 

El este mai întii atins de conştienţa propriei lui nevred-- 
nicii. | se pare aproape de necrezut că Dumnezeu 
poate arăta o asemenea prietenie unui asemenea pă- 
cătos. Uimirea lui încearcă s-o exprime astfel: 

„Cum poţi gindi binevoitor despre mine 

şi totuși să fii Dumnezeul care ești? 

Niciodată nu voi putea pricepe 

Totuşi în inima mea e-o rază de soare!“ 

EI preia cuvintele lui Rut cu care s-a adresat ea lui 
Boaz: „Cum am căpătat eu trecere (har) înaintea ta, 
ca să te ingrijeşti de mine, o străină?“ (Rut 2:10). 

Sau strigă cu David: „Cine sînt eu, Doamne Dumne- 
zeule, şi ce este casa mea, de m-ai făcut să ajung 
unde sint? Şi încă atit este puţin înaintea Ta, Doamne 
Dumnezeule! Tu vorbeşti despre casa robului Tău şi în 
viitor...“ (2.Samuel 7:18,19). 

Sau împrumută cuvintele lui Mefiboșet față de David: 
„Cine este robul tău, ca să te uiţi la un cîine mort ca 
mine?“ (2.Samuel 9:8) Sau ca acel sutaş care a 
recunoscut smerit: „Doamne, nu sînt vrednic să intri 
sub acoperămintul meu“ (Matei 8:8). 

În orice caz e copleșit de minunea de neînțeles că 
tocmai el a putut să fie invitat personal la ospăţul de 
nuntă al marelui Împărat: 


„Cu inimi deschise şi ochii uimiți 

Venim azi la sărbătoare 

Și toţi strigăm plini de adorare 

Doamne, cum de chiar noi fost-am primiţi? 


Pentru că voi cînd v-am chemat la masă 
Intrat-aţi şi luat-aţi un loc 

Dar mii ales-au mai degrabă 

Decit aici mai bin' să piară-n foc“. 


Legată de conştienţa nevredniciei personale este to- 
todată și adinca convingere despre extrema valoare a 
Domnului Isus. Acela care a experimentat harul lui 
Dumnezeu, cade fără voia lui pe genunchi şi recunoaște 
că Lui 1 se cuvine toată slava. El dă glas extremei lui 
incapacităţi de a exprima în cuvinte ceea simte faţă de 
valoarea Domnului și Mintuitorului lui. Totuşi inima lui e 
plină de laudă, mulţumire, închinare şi adorare: 


Fiu divin - cu închinare 
Vedem în Tine chipul Tatălui 
Slava și harul Lui mare 

Ce ne dezvăluie iubirea Lui. 
Cu uimire -ngenunchiem 
Și-Ţi cîntăm, o Domn al! lumii 
Ce susţii tot Universul. 
Cîntări de laudă-Ți înălțăm 
Cu creaţia împreună 

Pentru toate Te-adorăm. 


Miel divin - ai coborit 

Jos din slava Tatălui. 

Păşind în lumea de păcate 
Adus-ai har şi bunătate 

Ai suferit fără să plingi. 

Și-ai luat asupra-Ți vina noastră: 
O ce jertfă minunată! - 

De bunăvoie-ai fost pe cruce - 

Îşi mulţumim Tu Miel divin 

Scump Fiu divin pe lemn de-ocară. 


Miel divin - acum ești sus 
Plin de slavă pe-al Tău tron. 
Ai învins biruitor 

Pe diavol și batjocuri 

Ceruri sfinte-Ți cîntă slavă 
Pentru marea-Ți jertfă dată. 
Ţie, Miel divin să-Ţi fie 
Slavă, cinste şi putere! 

lar noi cîntăm în cor voios 
Tu eşti vrednic, Tu Cristos! 


La această dorinţă a inimii de a se închina Domnului 
se mai adaugă încă ceva. Ca urmare inevitabilă, cre- 
dinciosul recunoaște că singurul lucru posibil este să 
se dăruiască total Domnului lui - cu duh, suflet și 
trup. 

EI folosește cuvintele apostolului Pavel: „Căci dragostea 
lui Cristos ne stringe; fiindcă socotim că dacă unul 
singur a murit pentru toţi, toţi deci au murit. Şi El a 
murit pentru toţi, pentru ca cei ce trăiesc să nu mai 
trăiască pentru ei înşişi, ci pentru Cel ce a murit și a 
înviat pentru ei“ (2.Corinteni 5:14,15). 

El vede că harul lui Dumnezeu pretinde trupul Său 
ca o „jertfă vie, sfintă, plăcută lui Dumnezeu“ pentru 
că e o cuminte slujbă duhovnicească (Romani 12:1,2). 
FI devine conştient că, întrucit a fost răscumpărat, 
nu-și mai aparţine lui însuşi. De aceea spune el ca şi 
robul evreu: „Eu iubesc pe stăpinul meu...și nu vreau 
să ies slobod“(Exod 21:5). 

Ochilor care au privit harul lui Dumnezeu nu li se 
mai poate părea prea mare o jertfă. Domnul e vrednic 
de toate lucrurile, pe care un creştin le poate da: pu- 
terile lui de pricepere, talente și capacităţi, tinereţea 
lui, timpul lui, întreaga lui viață. Chiar suferințele sint 
văzute faţă de Golgota ca un privilegiu. Un creştin, 
care a fost cuprins de harul lui Dumnezeu, cere: 

„Dă-mi acea iubire trează 

Ce nu vorbește mult de jertfă 

Dar care nu se ruşinează 

A face cea mai mare jertfă“. 

Harul lui Dumnezeu atinge apoi şi contul din bancă a 
unui om. Poate că un credincios devine acum pentru 
prima oară într-adevăr conştient că Domnului lui Îi 
aparţine într-adevăr totul. Acum el nu mai zice: „Cît 
trebuie să dau?“ ci mai degrabă: „Cit pot să dau - 
pentru Domnul şi lucrarea Lui?“ 

„Nimic din ce am 

Nu mai vreau ca mindru să păstrez pentru mine 

Ci sînt gata să dau Celui ce-a dat totul 

Și bani, avere, timp şi viaţa, 

da - tot ce am - Lui să-I fie dedicat“. 

O inimă, care e plină de mulţumire faţă de Dumne- 


zeu, nu va fi niciodată mulțumită să dea numai atit cit 
îi cade uşor, ci mai degrabă să hotărască: „Nu voi 
aduce Domnului meu arderi de tot care să nu mă coste 
nimic (vezi 2.Samuel 24:24). 

„Cum aş putea o Doamne să rețin 

Cei mai buni ani ai vieţii mele 

Şi să păstrez un lucru valoros 

Cînd Tu Ţi-ai dat viaţa pentru mine?“ 

Un alt rezultat al harului lui Dumnezeu în viața unui 
om născut din nou este dorinţa dată de Dumnezeu du- 
pă sfințire. Harul lui Dumnezeu îl învaţă că el trebuie 
să trăiască în vremea de acum tăgăduind nelegiuirea și 
poftele lumești, și cu cumpătare, dreptate și evlavie 
(Tit 2:12). Amintirea marelui preţ pe care a trebuit 
să-l plătească Mintuitorul pentru păcatele lui îl face să 
urască din toată inima păcatul. În loc să-l încurajeze 
la păcat, cum afirmă unii, harul lui Dumnezeu îl face 
să fugă de păcat ca niciodată înainte. 

Mai mult încă, harul lui Dumnezeu faţă de un păcă- 
tos face ca acest om să devină inevitabil şi un misio- 
nar. El nu se mai poate purta indiferent faţă de cei 
din jurul lui. El are un puternic simțămini al datoriei 
față de ei (Romani 1:14). 

Inima lui e mișcată de faptul că oameni, care ar 
trebui să fie nişte biruitori, sînt tot legaţi în lanţurile 
Satanei. Cuvintul din Proverbe 24:11 îl captivează: 
„Izbăveşte pe cei tiriţi la moarte, şi scapă pe cei ce 
sint aproape să fie înjunghiaţi”. 

Harul lui Dumnezeu face dintr-un om nu numai un 
misionar, ci-l face și un prieten al Cuvintului lui Dum- 
nezeu, Biblia. Va începe plin de speranță să audă în ea 
glasul Domnului lui prea iubit. El va cugeta asupra ei 
ca unul care caută după comori ascunse. Va preţui 
învăţăturile ei mai mult ca hrana lui fizică. El o va 
cerceta ca să afle în ea gindurile lui Dumnezeu privi- 
toare la Biserica Sa, la poporul Israel, la Neamuri și 
la viitor în lumina profeţiilor. 

Harul lui Dumnezeu va crea în cele din urmă în om 
şi dorinţa de a avea părtăşie cu E! în rugăciune. Ru- 
găciunea nu mai este pentru el o îndatorire religioasă 
neinteresantă, ci un privilegiu binecuvintat. El poate 


experimenta: 
„Rugativii sînt făcătorii de minuni 
Ce cred în Atotputerea de pe tron 
Rugativii sînt cei ce schimbă lumea 
Și împărătească va fi odată răsplata lor“. 

lar în sfirşit harul lui Dumnezeu va ajuta pe cineva 
să aștepte revenirea Domnului, ca să zicem așa stînd 
pe virful degetelor de la picioare. Harul îl învață să se 
uite la „fericita noastră nădejde și arătarea slavei ma- 
relui nostru Dumnezeu și Mintuitor Isus Cristos" (Tit 
2:13). 

Toată veşnicia Dumnezeu va arăta apoi „nemărginita 
bogăţie a harului Său, în bunătatea Lui faţă de noi, în 
Isus Cristos“ (Efeseni 2:7). 

Acesta e harul lui Dumnezeu. Nici veşnicia nu poate 
epuiza această temă! 


